recursal/SuperWikiNEXT-32B huggingface dataset:
呢篇文講廣義嘅「黎明行動」。搵緊狹義嘅「黎明行動」嘅話，請睇〈**雙十一三罷**〉。
「黎明行動」嘅活動包括整路障
**黎明行動**廣義上係指香港由2019年11月11號到11月22號逢禮拜一到五朝早搞嘅反逃犯條例修訂運動嘅示威行動嘅統稱，形式包括「三罷」（罷工、罷課、罷市）同埋針對交通嘅唔合作運動。而「黎明行動」本身同時亦係2019年11月11號嗰日嘅行動代號（即係「雙十一三罷」）。

黎明行動逢禮拜一到五輪流用一個行動代號，分別係「**黎明**」、「**破曉**」、「**晨曦**」、「**曙光**」、「**旭日**」，五個代號意思都同日出有關，同包含咗日字部嘅字。第二個禮拜就加「2.0」字眼識別。

黎明行動早期強調係「三罷」，不過絕大部份人好難長期罷工，所以實際上都係以阻礙交通為主，效果以第一個禮拜比較明顯，到第二個禮拜隨住吐露港公路同東鐵線恢復通車，雖然紅磡海底隧道未通返車，但效果已經明顯唔及第一個禮拜。加上中大同理大衝突之後，示威者勢力元氣大傷，活動亦越嚟越少人參與，踏入第三個禮拜就無再繼續話要搞。

各日行動
----

| 日子 | 行動代號 | 備註 |
| --- | --- | --- |
| 11月11號 | 黎明行動 |  |
| 11月12號 | 破曉行動 |  |
| 11月13號 | 晨曦行動 |  |
| 11月14號 | 曙光行動 | 中小學嗰日停課 |
| 11月15號 | 旭日行動 | 中小學嗰日停課 |
| 11月18號 | 黎明行動2.0 | 嗰日焦點落入香港理工大學衝突，所以實際上無活動；中小學嗰日停課 |
| 11月19號 | 破曉行動2.0 | 嗰日焦點落入香港理工大學衝突，所以實際上無活動；中小學嗰日停課 |
| 11月20號 | 晨曦行動2.0 |  |
| 11月21號 | 曙光行動2.0 |  |
| 11月22號 | 旭日行動2.0 |  |

睇埋
--

* 香港中文大學衝突
* 香港理工大學衝突
| How to read a taxoboxHow to read a taxobox**水團花** |
| --- |
| 水團花水團花 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Dicotyledons |
|
|
|
|
|
| 目 | 龍膽目 Gentianales |
|
|
|
|
|
|
|
|
| 科 | 茜草科 Rubiaceae |
|
|
|
|
|
| 屬 | 水團花屬 *Adina* |
|
|
|
|
|
|
|
| 種 | **水團花 *A. pilulifera*** |
|

 |
|
| 二元學名 |
| ***Adina pilulifera***(Lam.) Franch. ex Drake |
|
|
|
|
|
|
|
|
|
|
|
|
|
|
|

**水團花**（粵拼：seoi2 tyun4 faa1；學名：*Adina pilulifera*），又嗌**假楊梅**（gaa2 joeng4 mui4\*2）或**水楊梅**（seoi2 joeng4 mui4\*2），係茜草科水團花屬嘅常綠喬木仔或灌木，喺廣東、香港、廣西、湖南、江西、福建、浙江地區可以搵到。

樣
-

植株通常有5m高。枝葉比較軟，有皮窿。葉對生，紙質，深綠色，樣似倒立披針或長圓角橢圓形。花屬頭狀花序，單生喺葉杈，直徑15～20ｍm，樣似棉波；花冠白色，樣似長漏斗。每年6～9月開花。果屬蒴果，直径8～10mm，初生時楔形；每年7～12月結果。籽長圓形，兩邊有窄翼響度。

適應環境
----

植株鍾意生喺河邊、溪邊同密林入面。大多數喺200～350m嘅山谷疏林同曠野路邊，溪澗嘅水流邊生。

用途
--

木材可以做固堤植物同雕刻，佢嘅枝、葉、花、果可以做藥。

### 藥用

植株嘅枝葉同花果嘅藥用功效係清熱利濕、消瘀定痛、止血生肌嘅功效。專醫臃腫瘡毒、濕熱浮腫、痢疾、腸炎、濕疹、爛腳、潰瘍長時間未好返嗮、創傷出血呢啲症狀。

連出去
---

|  |  |
| --- | --- |
|  | 維基物種有資料講：***水團花*** |

* 水團花 樹木谷
* 水團花 柴娃娃旅行隊
* 水团花 中醫百科
* 水团花 中国植物志
* 水團花(水楊梅) 香港濕地公園
一幅用百分比表示嘅簡單網絡個PageRank示意圖
上高幅圖嘅卡通版
PageRank係Google公司使嘅一種算法，攞嚟對佢搜尋器啲結果入邊啲網頁進行排名嘅一種演算法。佢實質上主要係通過網頁之間嘅鏈接個數同質素，嚟分析啲網頁嘅重要性。佢個靈感嚟自論文啲影響因子，即一篇文俾人引用得愈多、佢嘅影響力愈發大。用喺網頁上高，即一個網頁俾愈發多嘅其他網頁連入，佢嘅重要性就愈發大，佢喺成個檢索結果裏便就應有愈發高嘅排位。基於噉樣嘅惗法，PageRank捉每一條連入作為對個目標網頁嘅「投票」，根據得票幾多、同埋啲舉票者個等級嚟決定得票者個等級。

個演算法從名於Google公司創始人之一拉里丕治（Larry Page）。Google搜尋器使佢去分析啲網頁嘅相關性同重要性，喺搜尋引擎最佳化（英文：Search engine optimization）入邊用開作為評估網頁最佳化成效嘅因素之一。

而今個算法已經唔係Google公司幫網頁排名嘅唯一演算法，之但係佢係最早又係最有名嘅演算法。

簡式模型
----

洩露同沉底
-----

隨機瀏覽者模型
-------

理性瀏覽者模型
-------

缺陷
--

考
-

1. ↑  "Facts about Google and Competition". 原著喺4 November 2011歸檔. 喺12 July 2014搵到.
2. ↑  "Google Press Center: Fun Facts". www.google.com. 原著喺2001-07-15歸檔.
3. ↑  Sullivan, Danny. "What Is Google PageRank? A Guide For Searchers & Webmasters". *Search Engine Land*. 原先內容歸檔喺2016-07-03.
4. ↑  Cutts, Matt. "Algorithms Rank Relevant Results Higher". www.google.com. 原著喺July 2, 2013歸檔. 喺19 October 2015搵到.
**醫好十個麻瘋病人**係《聖經》記載耶穌嘅神蹟之一，記載喺《路加福音》17章11-19節，耶穌喺耶路撒冷嘅路途上遇到十個麻瘋病人，耶穌醫好佢哋，但係之後只有一個人返嚟多謝耶穌。

聖經譯文
----

|  |  |  |
| --- | --- | --- |
| 「 | 耶穌去耶路撒冷，經過撒瑪利亞同加利利中間嘅地區。佢入去一條村嘅時候，有十個麻瘋病人迎面而嚟，遠遠噉企喺度，大聲話：「耶穌，老師呀，可憐我哋啦！」耶穌睇見，就對佢哋話：「你哋去，將身體俾祭司檢查。」佢哋去嘅時候就潔淨咗。其中有一個睇見自己已經好返，就返嚟大聲歸榮耀頌讚上帝，又跪喺耶穌腳前感謝佢。呢個人係撒瑪利亞人。耶穌回答話：「得到醫治嘅唔係有十個人咩？另外九個喺邊度呢？除咗呢個外族人，再冇其他人返嚟歸榮耀畀上帝呀？」於是耶穌對嗰個人話：「起身，去啦，你嘅信心救咗你！」 | 」 |
| ——《路加福音》17章11-19節 |

概覽
--

當耶穌沿住加利利同撒馬利亞嘅邊界行走，遇上十個痳瘋病人。按照當時律法規定，佢哋必須保持距離，因此佢哋唔敢靠近人群，只能夠遠遠噉大聲呼叫，求耶穌憐憫。可以知這一班麻瘋病人嘅孤單同隔絕。喺呢十個麻瘋病人之中，至少有一個係撒馬利亞人。喺呢度俾我哋睇出有關生命嘅大原則；就係因為大家都有共同嘅不幸遭遇，而溝通咗種族同國家嘅界限。原來猶太人同撒馬利亞人大家都有冤仇，互不來往。但係因為有同病相憐嘅遭遇，已經唔再計較種族間嘅仇恨。

耶穌雖然對佢哋嘅呼喊聲作出回應，但係冇摸或接近佢哋，只向佢哋發出一個簡單嘅命令：要佢哋去將自己嘅身體俾祭司檢查。呢個係麻瘋病人得到醫治之後嘅正常手續。祭司係扮演健康檢查者嘅角色，證實佢哋已經好返。耶穌並冇對佢哋話：「你哋得到醫治喇！」而係要求佢哋採取信心嘅行動，順服而得醫治。

十個得到醫治嘅人，只有一個返嚟感謝耶穌。可以見到人嘅忘恩負義，喺現實生活裏面，都有唔少呢個情況。耶穌好快噉指出，嗰個返嚟感謝嘅唔係猶太人，而係外族人。外邦人因為有信心而比猶太人更能夠得到上帝嘅義。

參考
--

1. ↑  〈十個痳瘋病人〉 (PDF). 原著 (PDF)喺2020年3月15號歸檔. 喺2020年4月5號搵到.
座標: 22°19′42″N 114°09′36″E﻿ / ﻿22.32833°N 114.16000°E﻿ / 22.32833; 114.16000

醫局街170號
**醫局街170號**係香港九龍深水埗醫局街一楝有騎樓嘅三層唐樓住宅樓宇，喺2010年12月21號獲確認係二級歷史建築。

歷史同建築
-----

醫局街170號喺1920年代起，所在地段喺新九龍裏面，地段第39號A分段餘段（The Remaining Portion of Section A of New Kowloon Inland Lot No. 39），建築物嘅業權喺1923年註冊，喺1960年以5萬港元賣咗畀姓王嘅買家。而家嘅業主孫景燊同老婆喺1977年買咗用嚟「下舖上居」，喺地下開咗「一平」（Yick Ping Factory）裝裱字畫同配製畫框相架。由於成楝大廈係孫氏擁有，將外牆油嗮全白色配以紅色「一平」嘅大字。

樓宇係20世紀初香港流行嘅敞廊式（arcade）騎樓商住混合建築物，樓高3層，2樓以上起咗有陽台，佢嘅支柱起喺行人路上面，支柱係平實而有規律嘅意大利塔司干柱式風格，並形成可以為行人遮蔭避雨嘅廊。每層樓底高達4米，上層嘅面積比下層細啲，喺樓宇後面成斜向上嘅設計，有助通風採光。

參考
--

1. ↑  "List of the Historic Buildings in Building Assessment (as of 22 March 2011, #542)" (PDF) (香港中文). amo.gov.hk. 2011-03-22. 原著 (PDF)喺27 五月 2011歸檔. 喺2011-06-17搵到. `{{cite web}}`: Italic or bold markup not allowed in: `|publisher=` (help)

出面網頁
----

* 深水埗戰前唐樓餘暉
* 醫局騎樓
* 古蹟
* 深水埗導賞補充資料1 - 醫局街170號 (1923)
《**見多識廣**》（粵拼：gin3 do1 sik1 gwong2）係廣州電視台搞嘅其中一部遊戲節目，佢係包括咗趣味益智、遊戲服務喺埋一齊嘅文藝類節目。佢通過揀觀眾唔係幾知或成日傳下傳下嘅「粵文化」（包括咗文字、順口簧、地名、典故、美食、愛情俗語等等），佢重通過咗情景演繹、問答搶答，嘉賓PK同專家解釋呢啲方式畀大家提供咗新舊嘅粵文化知識、資訊同潮流。重可以滿足廣州本土新生代、外地新客家人點樣睇廣府文化，同時重畀好多嘅觀眾點樣睇廣州，重提供咗咗大家嘅日常生活方便。而呢個節目係打破咗成個廣東地區，點解晚黑冇粵語趣味競技文化類嘅節目。呢部節目喺2014年4月5號嘅廣州電視台嘅綜合頻道首播，一直播到2014年11月1號嘅最後一集先至結束，總共播咗31集。播咗之後都俾廣州嘅觀眾歡迎咗。

遊戲規則
----

### 手快有手慢冇

遊戲開頭係由10位選手喺主持人讀嗮題之後再搶答。答啱嘅直接入下關；答錯嘅罰停一次，其他人繼續搶答。最後有7位選手晉級，攞到企位獎。搶答方式係用㩒搶答器鬥快，而呢個關卡喺第6集（2014年5月31號）改版就取消咗。直到第15集（2014年6月28號）先至重新將呢個環節攞返出嚟，改咗係得3條題，答題時間10秒鐘，邊個組答啱得最多題嘅就係贏咗呢關。搶答方式改咗用搖啲唥鐘鼓嚟鬥快搶答。同之前唔同嘅係多咗個大懲罰環節。呢個環節喺2014年7月12號取消咗，直到2014年9月13號先至重新攞返出嚟。

#### 大懲罰環節

手快有手慢冇嘅大懲罰環節係出現喺3條題目答嗮之後，輸咗嗰隊嚟接受懲罰嘅。以下呢個清單就係節目播到而家為止，凈係出咗呢啲環節：

* 夾氣球
* 踩乒乓波

### 拍公仔紙

呢個關卡一般出現喺手快有手慢冇嘅關卡之後，佢係要係上關成功入到呢關嘅7位選手入面，每位都要拍公仔紙，如估出有「見多識廣」嘅LOGO，噉拍到嗰位就係擂主。喺2014年5月10號嗰集開始取消咗。

### 我至識廣

呢個關卡係由擂主揀位選手一齊PK答題，而且有免答權（啫係畀人哋答），如估肥佬咗嗰位就要接受大懲罰，贏咗嗰位就可以入下輪挑戰。喺2014年5月31號改版就將規則改成6位守擂者同挑戰者一齊答題PK，每答啱一題就有100蚊，邊位贏咗就係擂主，重攞埋企位獎。而呢個關卡喺2014年6月28號就取消咗。

#### 答題限時

參賽者答題限時，最初啲關卡係20秒，得返4——5位參賽者嗰陣就係變咗15秒內，如估得返3位或以下嘅，就係限時10秒。

#### 大懲罰

呢關如估肥佬咗嗰位係接受氹氹轉菊花園，轉都你頭暈嘅懲罰。喺2014年5月31號改版，呢個懲罰就取消咗，改咗係離開表演臺。

#### 揀對手PK

之前呢關入面揀選手係通過嗌數字嚟揀嘅，但係喺2014年6月7號，就改咗係用抽籤嘅方式嚟揀邊個PK。

### 一錘定音

一錘定音嘅規則係根據一條開放趣味題嚟按返邊啲玩家寫出嚟嘅最近標準答案嗰位嚟實現分組，呢個欄目喺2014年6月28號開放。

### 百發百中

百發百中嘅規則係以團隊嚟做單位，喺100秒入面答10條題。呢關係先玩完一個隊再玩另一個隊，如估100秒用嗮，就唔畀答題。最後睇邊個組用得最短時間答嗮10條題嘅，就係贏咗嗰組。呢個欄目喺2014年6月28號開放。喺2014年8月23號就改成邊個答啱題數最多嘅，就係贏咗嗰組。

### 點指兵兵

點指兵兵嘅規則係由兩個組之間，其中一個答題嘅選手要喺主持人問問題之前，事先揀正人哋嗰組嘅事但一個選手嚟答題。呢個欄目喺2014年6月28號開放。喺2014年8月23號就改成3隊嘅其中兩個對手之間嘅PK。

### 賣豬仔（之前嗌過「一筆out消」嘅名）

呢度唔冇同翡翠台嘅一筆out消節目搞亂。

呢關一般出現喺手快有手慢冇嘅關卡之後。佢係喺兩個隊入面通過內部投票，嚟揀出人哋嗰組最屎嗰位淘汰佢。喺揀出人哋嗰組最屎嗰位方面，輸咗嗰隊揀自己嗰組1位翻生，贏咗嗰隊揀人哋嗰組2位出局。喺2014年7月26號就改咗名嗌「賣豬仔」，而呢個環節喺2014年8月23號就取消咗，改成隊伍全隊隊員淘汰嘅方式。

### 車輪大戰

呢關一般出現喺手快有手慢冇嘅關卡之後。佢係喺最後凈低嗰3位選手入面按順序抽籤嚟輪流答題，如估半佬答錯，即刻淘汰。凈低最後一位就入神通廣大關卡。呢個環節喺第23集（2014年8月23號）取消咗。

### 神通廣大

呢關一般出現喺我至識廣嘅關卡之後。佢係喺大屏幕廣播或播出咗密碼之後，上一關過嗮關嘅凈低嗰位參賽者，要喺30秒入面隨便揀獎品，30秒之後就唔畀揀獎品喇，之後一定要將個求先廣播咗嘅密碼喺30秒內重新講返啱嗮出嚟（錯半隻字或半個動作都唔得，唔理你記唔記得廣播嘅密碼，因為密碼凈係廣播一次）先至可以帶走嗮你自己揀嘅獎品。呢個環節喺第26集（2014年9月13號）取消咗。

### 終極關卡

呢個欄目喺2014年9月13號嘅欄目正式推出。上一關過嗮關嘅凈低嗰位參賽者，要喺限時內答出問題，凈係答啱咗先至可以攞得嗮啲獎品。如估答錯或限時內答唔出嘅話，一定要揀三份獎品唔攞走先至得。

遊戲之最
----

### 第一位全程通關嘅人

呢個遊戲從節目最開始度做擂主，一直到神通廣大嘅自己講出廣播密碼為止，都過埋關嘅第一個人係第5集（2014年5月10號）嘅「加飛」呢位。而佢通關嘅神通廣大密碼係：「河邊有隻羊，羊邊有隻象。象邊有隻馬騮仔，好似你噉樣。河邊有隻牛，牛邊有隻象。象邊有隻馬騮仔，好似佢噉樣。」

### 第一位最快半佬帶住擂主離開嘅人

呢個遊戲從節目最開始度做擂主，第一位最快半佬帶住擂主離開（啫係淘汰咗另外3位參賽者之後將擂主畀咗第位參賽者）嘅人係第4集（2014年4月26號）嘅「泳凝」呢位。

### 神通廣大最簡單嘅通關密碼

呢個遊戲從開播到而家，神通廣大呢關入面，最簡單嘅通關密碼係第15——17集（2014年6月28號、2014年7月5號、2014年7月12號），嗰幾集嘅通關密碼凈係得3個中文字+3個數字+三個英文字母嘅組合。

一集內全程通關嘅人
---------

呢度寫嘅係從2014年4月5號開始到而家為止，從遊戲最開始嗰度到神通廣大呢關嘅密碼都答啱埋為止嘅玩家：

* 2014年5月10號（第6集）：加飛
* 2014年5月31號（第9集）：SiSi
* 2014年6月28號（第15集）：瑩瑩

連出去
---

* 见多识广 廣視網
**Windows Live Hotmail**，以前叫做**MSN Hotmail**，簡稱**Hotmail**，係微軟嘅一項免費線上電郵處理服務，係微軟Windows Live線上服務套件嘅一部份。而今正式叫做 **Outlook.com**。

史
-

Hotmail喺1995年由Sabeer Bhatia同Jack Smith創建，到咗1996年6月4號美國獨立日正式啟用，最初Jack Smith特登要 ｢HoTMaiL｣ 入面嘅 HTML 四個字母特登寫大楷，意思係可以用 HTML（即係用瀏覽器）就可以睇同發電郵，唔使用特別嘅軟件。

1997年微軟用4億美元買咗Hotmail，將佢整合到MSN服務平台入邊。之後，微軟將Hotmail服務喺全球多個國家同地區本地化之後推出，喺1999年2月份擁有咗超過3千萬嘅用戶，成為世界最大嘅網上電郵服務。 

以前Hotmail喺安全性方面唔夠完善，有多次受到黑客嘅攻擊。1999年8月一個黑客組織好輕鬆嘅就盜走咗其他國家嘅電郵帳戶，2001年8月又有個24歲嘅黑客寫咗幾行代碼就搞到咗電郵帳戶同個人資料（比如話信用卡冧巴）。

2005年微軟以測試以代號 ｢Kahuna｣ 嘅Hotmail嘅升級系統，跟住落來將MSN服務平台升級咗改名做Windows Live，而Hotmail就改成咗*Windows Live Mail*。11月1號微軟將改成*Windows Live Mail*之後嘅第一個測試版同Windows Live服務平台一齊推出。

2007年2月開始微軟宣佈唔會取消Hotmail呢個產品叫法，呢個時期佢哋喺Hotmail加入咗最新嘅Ajax技術，同時免費提供畀用戶嘅電郵空間容量升級到5GB，並且支持收發其他電郵比如話Gmail嘅郵件。到咗2009年初，Windows Live Hotmail推出咗"不斷增長的存儲空間"，電郵嘅儲存空間會根據需要而不斷增加，即係話以後電郵嘅儲存容量唔會再有限制。

可以申請到嘅域名形式
----------

|  |  |
| --- | --- |
| * @hotmail.com
* @hotmail.co.uk
* @hotmail.fr
* @hotmail.de
* @hotmail.it
* @hotmail.al
* @hotmail.es
* @hotmail.co.jp
* @hotmail.yu
* @hotmail.ko
* @hotmail.at
* @hotmail.my
* @hotmail.co.th
* @hotmail.com.hk
 | * @live.com
* @live.co.uk
* @live.fr
* @live.de
* @live.ie
* @live.nl
* @live.it
* @live.be
* @live.at
* @live.hk
* @live.com.my
* @msn.com
* @windowslive.com（畀瑞士、泰國等國）
 |

參考
--

1. ↑  Microsoft Buys Hotmail（CNET）（英文）
2. ↑  MSN Hotmail: From Zero to 30 Million Members in 30 Months（Microsoft）2007年3月23號 互聯網檔案館嘅歸檔，歸檔日期2007年5月14號，.（英文）
3. ↑  ．Hotmail調升免費容量至5GB．ZD Net Taiwan報道．2007年8月14號 互聯網檔案館嘅歸檔，歸檔日期2009年10月10號，.（正體中文 - 台灣）

拎
-

* 香港MSN/Windows Live官方部落格**MSN HK FYI**Email分類
**醫好癱瘓十八年嘅婦人**係《聖經》記載耶穌嘅神蹟之一，記載喺《路加福音》13章10-17節。

聖經譯文
----

|  |  |  |
| --- | --- | --- |
| 「 | 安息日，耶穌喺一個會堂度教導人。有一個女人俾鬼附身，病咗十八年，腰曲到一啲都伸直唔到。耶穌睇見，就叫佢過嚟，對佢話：「婦人，你嘅病好返喇！於是用雙手撳住佢，佢條腰即刻伸得直，就歸榮耀畀上帝。會堂嘅主管因為耶穌喺安息日醫病，就好嬲，對所有人話：「有六日應該要工作，嗰六日之內可以嚟求醫，喺安息日係唔可以嘅。」主回答佢：「假冒為善嘅人呀，唔通你哋喺安息日唔解開槽上嘅牛同驢，帶去飲水咩？何況佢本身係亞伯拉罕嘅後裔，俾撒但捆綁咗十八年，唔通喺安息日就唔可以解開佢嘅捆綁咩？」耶穌講咗呢啲嘢，佢嘅敵人都覺得慚愧；所有嘅人因為佢所做一切榮耀嘅事都好歡喜。 | 」 |
| ——《路加福音》13章10-17節 |

概覽
--

「安息日，耶穌喺會堂度教導人。有一個女人，俾鬼附身」，換言之，邪靈造成呢個婦女身體上嘅疾病，長達十八年咁耐；令到佢條腰曲到一啲都伸直唔到，由於腰曲得太厲害，令到佢嘅眼睛總係向住地面。耶穌睇見呢個患病嘅婦女，就叫佢過來，話：「女人」，於是用雙手撳住佢話：「你嘅病好返喇！」呢個婦女就條腰即刻伸得直，病完全好返。耶穌只用一句說話，一次觸摸，就釋放咗佢。可以知道，耶穌嘅能力同權柄勝過魔鬼。魔鬼捆綁佢，佢無力掙脫，其他人亦唔能夠釋放佢。耶穌嚟，斷開魔鬼嘅鎖鍊，制服魔鬼嘅權勢，令到呢個婦女得釋放。

管會堂嘅人好嬲噉對眾人話：「有六日應該要工作，嗰六日之內可以嚟求醫，喺安息日係唔可以嘅。」佢認為安息日嘅儀式條文比人更加重要。佢為咗維護安息日嘅儀式條文唔受到任何破壞，而情願令到嗰個婦人繼續受苦，等到過咗安息日再講。耶穌話嗰個管會堂嘅人係「假冒為善」。跟住耶穌為自己辯明，「唔通你哋喺安息日唔解開槽上嘅牛同驢，帶去飲水咩？」其實，當管會堂堅持安息日係神聖嘅時候，佢心中潛伏住對耶穌嘅敵意，呢個先至係佢提出反對嘅真正主因。

耶穌又說：「呢個女人本身係亞伯拉罕嘅後裔，俾撒但捆綁咗十八年」，需要脫離撒但嘅權勢，係應當喺安息日結束撒但嘅轄制，令到佢進入自由。安息日係為了咗增進人嘅福祉而設立嘅。佢嘅敵人聽咗佢所講嘅都覺得慚愧，所有人因為耶穌所行一切榮耀嘅事而歡喜。

參考
--

1. ↑  〈在安息日治病〉 (PDF). 原著 (PDF)喺2020年3月15號歸檔. 喺2020年9月30號搵到.
**碧溪路**（粵拼：bik1 kai1 lou6）係中國廣東廣州嘅兩條南北走向馬路，喺順德大良。南邊從東樂路開始，一直向北去到立田路。其中東樂路到太艮路段間係東樂花園嘅私家道路，兩邊唔連通。

概要
--

* 北段：全長632m，闊24米，雙向4車道。
* 南段：全長1.1km，闊16～24米，雙向2～4車道，馬路南窄北闊。

經過嘅道路
-----

### 南段

條路順序從南到北排，**加粗**嘅字係主幹道：

* **南國東路**
* 祥樂路
* 錦上路
* **立田路**
* **東樂路**

### 北段

條路順序從南到北排，**加粗**嘅字係主幹道：

* **太艮路**
* 祥樂路
* 東門中路、東門東路
* **新桂中路**
* **桂峰路**

點解東樂路到太艮路間嘅路段冇連通？
-----------------

2016年2月，有好多順德當地街坊投訴「點解呢條馬路南北兩邊冇連通，係都畀間東樂花園隔開？」嘅問題，重懷疑東樂路到太艮路間冇連通嘅路段係小區自己霸咗公家嘅道路嘅問題。後嚟政府同埋記者採訪過東樂花園小區啲保安，話嗰條路唔係公家，嗰時順德大良政府冇話搞呢條路連通嘅工程。加上2000年代初起東樂花園時被批准搞成封閉小區，而小區自己搞嘅私家道路，同嗰時嘅順德市政無關。

註
-

1. ↑  东乐花园占用碧溪路？原来是小区自建路 互聯網檔案館嘅歸檔，歸檔日期2016年8月21號，. 顺德城市网 （2016-03-01）
居斯塔夫沙龐鐵耶
**居斯塔夫沙龐鐵耶**（Gustave Charpentier，1860年6月25號—1956年2月18號）係法國作曲家。

居斯塔夫係一個麵包工人個仔，但係佢遇到貴人資助，先喺里爾學小提琴，然後喺1881年入讀巴黎音樂學院（法文：Conservatoire de Paris），師從朱勒•馬士尼（Jules Massenet）學作曲。1887年，居斯塔夫憑著舞曲《狄朵》（*Didon*）贏得羅馬大獎去意大利留學，喺羅馬作咗交響樂組曲《意大利印象》（*L'Inpression d'Italie*）。

居斯塔夫返到法國之後，開始創作佢嘅成名作《路易絲》（*Louise*）。《路易絲》喺1900年2月首演，由安德熙•美沙謝（André Messager）執棒，獲得巨大成功。

1902年，居斯塔夫創辦咗「美美•班崇大眾音樂學院」（Conservatoire Populaire Mimi Pinson），為巴黎女工人提供免費藝術教育，但係從此以後就再無大作。《路易絲》嘅續集《儒良，一個詩人嘅一生》（*Julien, ou la vie d'un poète*）喺1913年首演，但係反應冷淡，之後好快被人遺忘咗。1934年，居斯塔夫指揮巴黎嘅一支交響樂團，錄製咗自己嘅《意大利印象》。

1951年，居斯塔夫最後一次公開演出，指揮1250位演員表演咗自己嘅《繆斯加冕》（*Le Couronnement de la Muse*）。5年之後佢就過咗身。


|  |  |
| --- | --- |
|  | 呢篇同法國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同音樂家相關係楔位文。歡迎幫維基百科擴寫佢。睇 • 論 • 改 • 歷 |
**龍發製藥（香港）有限公司**（港交所前編號：2898）係香港一間保健產品生產同銷售商，1998年由焦家良、韓進祿同埋曾立品共同創立。佢最為人認知嘅品牌之一係排毒美顏寶，當時仲搵咗好多名人，例如李司棋同劉丹代言。公司喺2002年喺香港聯合交易所主板上市，但之後由龍潤茶取代上市地位。

被傳媒關注事件
-------

### 排毒美顏寶標榜減肥作用被質疑

排毒美顏寶標榜用家食咗可以排毒減肥，但係喺2007年4月，香港醫院藥劑師學會藥物教育資源中心就公布一項調查，話包括排毒美顏寶在內嘅多款減肥瘦身產品，其實都無主要成分獲臨床證據支持可以有效減肥。

### 太子爺聲稱畀「暴徒」敵視帶斧頭出街

喺反送中運動期間，龍發製藥太子爺韓碩曾經手持三十吋長斧頭遊街，最後被控管有攻擊性武器罪，判囚四個月。佢聲稱自己當時驚畀啲暴徒打，所以用來自衛。佢其後上訴被駁回。

參考
--

1. ↑  〈美顏寶搵日女星助陣 進軍東瀛〉. *the-sun.on.cc*. 喺2020-12-24搵到.`{{cite web}}`: CS1 maint: url-status (link)
2. ↑  〈藥劑師學會公布成份分析結果 50瘦身產品減肥無效 ｜ 蘋果日報〉. 《Apple Daily 蘋果日報》 (香港中文). 原著喺2021-02-12歸檔. 喺2020-12-24搵到.
3. ↑  〈龍發製藥太子爺自言遭「暴徒」敵視 帶斧頭遊街耀武揚威 判囚4個月上訴遭駁回 ｜ 蘋果日報〉. 《Apple Daily 蘋果日報》 (香港中文). 原著喺2020-12-23歸檔. 喺2020-12-24搵到.
4. ↑  〈龍發製藥太子爺認管有攻擊性武器判囚4個月 上訴刑期被駁回 (21:47) - 20201223 - 港聞〉. 《明報新聞網 - 即時新聞 instant news》 (繁體中文). 喺2020-12-24搵到.

出面網頁
----

* 公司官方網頁
* 龍發製藥嘅Facebook頁
**ofo共享單車**（簡化字：**ofo共享单车**），亦稱**Ofo小黃車**，係中國大陸嘅創業公司同交通網絡公司（英文：transportation network company），2014年4月由戴威同佢四個同學創辦，總部喺北京海淀區。業務專門負責用手機做城市短途出行嘅單車APP服務，有「黃車仔」嘅稱呼。而家喺中國嘅合肥、佛山、廣州、長沙、南京、重慶、天津、武漢、上海、北京、鄭州、南京、石家莊、蘇州、寧波、福州、南寧、成都、廈門、濟南、南昌、深圳、桂林，及美國三藩市、英國倫敦、劍橋、星加坡、哈薩克阿拉木圖、美國華盛頓州西雅圖、泰國曼谷、西班牙馬德里、葡萄牙里斯本都有佢嘅租單車服務。

佢亦係全球第一間創立同發展最快、規模最大嘅冇樁單車公司。

車型
--

家下ofo至少有12隻唔同版，車架色屬■黃，但睇細啲，喺鎖扣、車轆嘥士、車呔款式、車架樣都唔同。

| 大多數見到嘅款式 |
| --- |
| 

|  |
| --- |
| 26吋大轆嘅ofo 2.0 |
| 26吋大轆嘅ofo 2.0  |

|  |
| --- |
| 細轆嘅ofo 3.0 |
| 細轆嘅ofo 3.0  |

|  |
| --- |
| 用二維碼電子鎖同實心呔嘅ofo L1 |
| 用二維碼電子鎖同實心呔嘅ofo L1  |

|  |
| --- |
| 用智能密碼鎖嘅ofo單車 |
| 用智能密碼鎖嘅ofo單車  |

 |

密碼鎖
---

ofo共享單車都係搵手機掃個二維碼或輸入個車冧解鎖，不過佢用嘅密碼鎖有四種，凈限車尾先至有。其中兩種屬機械鎖，另外兩種屬電子鎖。

| ofo單車用過啲鎖 |
| --- |
| 

|  |
| --- |
| 機械鍵盤密碼鎖 |
| 機械鍵盤密碼鎖  |

|  |
| --- |
| 機械掹轆密碼鎖 |
| 機械掹轆密碼鎖  |

|  |
| --- |
| 電子密碼鎖 |
| 電子密碼鎖  |

|  |
| --- |
| 二維碼電子鎖 |
| 二維碼電子鎖  |

 |

喺電子鎖方面，凡係掃碼開鎖成功嘅，系統識得響「dɪ˩ lɪ˧ lʏ˥」呢三聲。鎖車成功之後會有「嘟嘟」兩聲。

拗數
--

### 升級密碼鎖

2017年3月26號，喺上海有位10歲細路踹住黃車仔喺靜安區天潼路近浙江路口遇到車禍，送院後證實不治。消息擺上網後，令上海當地差人同全國人民引起關注。隨後ofo方話要出套有效防範機制，從源頭開始唔畀12歲以下啲細路踹單車。據調查，呢種單車之所以喺唔打開二維碼情況下，隨時俾細路踹走都得，係同車鎖比較易破解同冇GPS定位有關。後嚟ofo方費事畀塞豆窿又再出事而逐步將舊式嘅機械鎖換成電子鎖。

### 明文規定唔畀做搭客生意

部分新出嘅ofo單車（帶籃嗰啲）有寫明個籃唔畀坐人
2017年8月3號，中華人民共和國交通部同網絡辦等10個部門正式發佈份《關於鼓勵同規範共享單車發展指導意見》，明文規定唔畀喺共享單車嘅車座前後整兒童座櫈或坐人。

註同攷
---

註
1. ↑  喺1988年8月1號實施嘅《中華人民共和國道路交通管理條例》（今日嘅《中華人民共和國道路交通安全法》）有規定，唔畀未夠12周歲啲細路踹單車。

攷

1. ↑  〈科普｜ofo小黄车到底有多少种？〉. 2017-03-24. 原著喺2017-09-15歸檔. 喺2017-08-22搵到.
2. ↑  〈10岁男孩骑ofo撞车身亡 或系上海首例共享单车致死案〉. 《新民晚报》. 南方网. 2017-03-28. 原著喺2017-03-28歸檔. 喺2017-03-30搵到.
3. ↑  中华人民共和国道路交通安全法实施条例
4. ↑  〈ofo回应男童骑车被撞死事故：将建防范机制〉. 《北京商报》. 每经网. 2017-03-29.
5. ↑  〈儿童骑ofo不幸殒命 ofo车锁破解技巧小学生中流传〉. 新闻晨报. 2017-03-28. 原著喺2018-03-20歸檔. 喺2017-08-22搵到.
6. ↑  
〈共享单车骑行有法规了！载人、乱停等会失信被惩戒〉. 《中國新聞網》. 人民網. 2017-08-04.

出面網頁
----

* Ofo共享單車嘅官方網站
利工民上環永樂街門市部
上環永樂街門市部嘅霓虹燈招牌
**利工民**（英文：**Lee Kung Man**）係一間歷史悠久嘅底衫服裝品牌織造廠，創辦人係馮薵如，始創自1923年嘅廣州，後尾喺香港設廠，其出品有金鹿籃鹿、光華同埋秋蟬羊毛內衣等。以生產**十四年精緻襪**同**鹿牌線仔衫**行銷國內外，有高聲譽。

歷史
--

啱啱開始時剩係有三個骨（Quarter）嘅線仔襪，經過幾年後先增資添置設備出產「鹿牌線仔衫」，線仔就係喺外國進口高質標準洋線。

利工民所謂嘅「十四年精緻襪」係紀念民國14年開舖，長時期佔據襪類桂冠。

喺李小龍同周星馳嘅功夫電影入面，成日著利工民嘅汗衫。

宜家，利工民喺香港出售嘅線衫，最高規格達120支（4·9號）雙股紗；而中國國內生產嘅線衫最高規格係00支（5·8號）雙股紗。

香港嘅線衫生產線只有底衫，冇底褲；而中國國內就有生產100支線仔嘅男裝底褲。

廣州店鋪
----

1949年中共建政後開始對私營企業進行「生產資料所有制的社會主義改造」，大搞「公私合營」，廣州嘅店鋪同商標都俾共產黨充公。

改革開放之後，恢復廣州利工民牌子，現為廣州輕工集團成員。

英文名
---

利工民嘅英文名係始創時傳統嘅粵式郵政式拼音「Lee Kung Man」。

而廣州充公嘅企業「廣州利工民實業公司」按照共產黨嘅意思喺1949年後改成「Ligongmin」，同好多國有企業做法相同。

參考
--

1. 1 2  黄剑峰. 〈广州针织袜行业发展的回顾〉. 廣州文史. 原先內容歸檔喺2017-11-07.
2. ↑  〈利工民秋蝉牌汗衫：全国针织行业第一个国家银质奖〉. 原著喺2007-09-28歸檔. 喺2007-04-18搵到.

注：《深水埗風物誌》有利工民家族後人資料

連出去
---

|  |  |
| --- | --- |
|  | 維基同享有多媒體嘅嘢：**Lee Kung Man Knitting Factory** |

* 香港利工民織造廠官方網址Wayback Machine嘅版面存檔備份
* 廣州利工民實業官方網址Wayback Machine嘅版面存檔備份
* 利工民經典電視廣告之一Wayback Machine嘅版面存檔備份
唔好同**挑戰者號**搞亂。

《 **挑戰者1號**（粵拼：tiu1 zin3 ze2 jat1 hou6）
》（英文：***Ready Player One***）係2018年嘅美國科幻冒險電影，由史提芬史匹堡執導，主要改編自2011年出版嘅小說《一級玩家》。

2016年7月，部片先後喺英國英格蘭伯明翰同埋美國俄亥俄州入面攞景，2018年3月11號首映，入面借鑒咗部份遊戲同卡通節目嘅元素。

劇情
--

2045年，地球好多地方變成少數族群區，啲人為咗避開現實而入咗「綠洲」（英文：OASIS）嘅虛擬世界入面玩、做嘢同搵彩蛋。而所謂嘅「彩蛋」俾綠洲創辦人——占士哈利迪（英文：James Halliday；1975—2035）收埋咗，重聲明邊位最先喺綠洲搵到彩蛋嘅，有綠洲嘅經營權同大量嘅哈利迪屬下遺產而吸引咗好多玩家去搵。IOI廠商爲咗搵彩蛋重招咗好多玩家嚟挑戰呢樣點都搞唔掂嘅任務。另外，重有好多喺企業差債務啲人都逼住喺契約中心（英文：Loyalty Center）搞同遊戲有關嘅勞工。但因為呢個遊戲實在超級難玩，長年玩完第一關就GAME OVER。

韋德屈斯（英文：Wade Watts）同佢姨媽一齊住喺哥倫布，佢喺綠洲以 PARZIVAL 做玩家名，同佢老友艾川一齊合作搵彩蛋，點知喺第一關識咗雅蒂米思重幫佢避開「重新嚟過」嘅尷尬局面。佢哋為咗搵過關計仔而收錄咗哈利迪在生嗰時成日去嘅博物館入面搵料，點知哈利迪得知老友記——奧登莫勞（英文：Ogden Morrow）離開咗呢間公司，諗住「點解唔返去以前搵返啲線索」噉。韋德喺下次比賽開波嗰時，搵到原嚟喺起跑綫倒車入隱藏路綫而搵到橙鎖匙同第二關嘅線索。而雅蒂米思、艾川同大刀、阿細班觀音兵跟埋韋德去到終點搞掂第一關。

韋德、雅蒂米思、艾川同大刀、阿細班觀音兵過咗第一關入咗 Innovative Online Industries (IOI) 排行榜，IOI 諗住查出原先過咗第一關嗰五位嘅真實身份，由於韋德介紹自己本名畀雅蒂米思結果俾獎金獵人——i-R0k收到水之後，立令佢屬下嘅芬納蕾炸咗韋德嘅住所。結果韋德嘅住所被炸，家人冚唪唥掛老嚫。而韋德俾雅蒂米思喺現實世界入面救返出嚟，重匿埋喺雅蒂米思嘅眞實身份——莎曼花古克（英文：Samantha Cook）嘅住所。兩條老友知哈利迪之前同後嚟同基拉搞過約會，重喺哈利迪博物館贏咗攞到US$0.25同線索。隨後入咗第二關——《閃靈》之後，任務要喺5分鐘之內搵到賓絲先至有下條鎖匙。喺玩緊第二關半佬出現好多鬼古嘢，隨後喺間猛鬼舞廳入面搵到賓絲重要帶到安全地方先至攞到綠鎖匙同第三關嘅線索。

隨後，IOI發現咗莎曼花喺邊度住重綁埋走，而韋德、大刀同阿細俾現實世界嘅玩家救咗，四人以艾川嘅厢型車做據點打游擊戰。佢哋發現IOI喺第三關出面整咗陷阱，韋德向冚唪唥OASIS玩家現場直播發咗消息，命令啲人一齊集中搞掂IOI。韋德、大刀同阿細嗌埋其它玩家一齊對抗六數人而入咗《魔幻歷險》嘅遊戲。索倫托爲咗收拾韋德，重勒令熄嗮同嗰個超難遊戲有關啲短片同直播，重要求將冚唪唥玩家都GAME OVER重新嚟過。但已經太遲喇，因爲館長畀咗韋德接機嘅機會而畀韋德繼續玩，加上大刀出咗高達事先將波士打到三唔識七，相反IOI總部嘅遊戲機解鎖密碼洩漏咗而俾韋德第一時間睇通睇透。入到最後場景——冰川地帶之後，韋德根據推斷，因為IOI嘅目的有輘輷，所以唔打算先玩《魔幻歷險》，而係搵出攞最後一條鎖匙嘅關鍵——電子遊戲史上第一個被發現嘅彩蛋。經過摸索，韋德卒之搵到彩蛋重攞埋白鎖匙過埋第三關。

韋德過咗第三關無耐，重攞之前收集嗰三條鎖匙將最終光之大門打開埋而成功爆機。哈利迪諗住將綠洲嘅經營權轉畀佢，點知韋德估到會係莫勞離開公司嘅下場，咁啱條橋又係哈利迪一世最大嘅遺憾。結果韋德有理冇理，一於唔簽合同，重同哈利迪玩拋書包。哈利迪將彩蛋同銷毀綠洲啲數，畀嗮韋德孭飛。

結果索倫托同埋芬納蕾一齊俾差人因多條罪行嘅理由而拉咗入差館，令IOI出現大規模重組同轉型。韋德連同雅蒂米思、艾川同大刀、阿細班觀音兵一齊搞綠洲啲生意，重出埋US$0.25請莫勞做高級顧問重透露咗佢係博物館嘅館長。五個人決定綠洲要每個禮拜閉館兩日嗌人返去現實世界，而韋德同莎曼花搬到新屋入面住。

出鏡人馬
----

| 出鏡 | 扮 |
| --- | --- |
| 泰舍里丹 | 韋德屈斯／PARZIVAL |
| 奧莉花高姬 | 莎曼花古克／雅蒂米思 |
| 賓曼迪臣 | 諾蘭索倫托 |
| 西蒙柏奇 | 奧登莫勞 |
| 馬克懷倫斯 | 占士哈利迪／ANORAK |
| T. J. 米勒 | i-R0k |
| 漢娜·莊－卡文 | 芬納蕾 |
| 森崎温 | 敏郎／大刀 |
| 趙家正 | 阿細 |
| 麥根娜姬絲 | 「綠洲」啲小學鷄 |
| 萊提蒂婭賴特（英文：Letitia Wright） | 「綠洲」啲小學鷄 |

相似之處
----

部片同小說原作差唔多，都係寫咗喺1980年代流行嘅文化，重有部份素材出自從1990年代到2010年代中葉嗰廿幾年嚟啲流行文化。尤其係部份場景，借鑒咗《侏羅紀公園》、《金剛》、《指環王》、《機動戰士高達》、《哥斯拉大戰機械哥斯拉》、《勁抽福祿壽》呢啲片嘅經驗，重攞埋《街頭霸王系列》、《鬼魅山房系列》、《孖寶賽車》、《魔獸系列》啲部份素材嚟搞。

其它搞作
----

呢部片嘅宣傳海報曾經喺2018年4月8號，中超嘅廣州恆大淘寶（而家係廣州足球會）喺天河體育中心主場對陣山東魯能泰山比賽用過「READY PLAYER GRANDE」（挑戰者恆大）呢張類似嘅海報。

註同攷
---

註
1. ↑  劇情凈限大刀召喚高達出嚟時有，其它地方都冇。
2. ↑  呢個任務其實係過嗮三關，但超級難玩。嗰三關要收集齊橙、綠、白三條鎖匙，其中第一關打賽車，第二關挑戰鬼屋，第三關挑戰比萬丈窟（中文：霹雷摩芝窟）重要複雜嘅迷宮。最後用齊之前收集嗰三條鎖匙打開埋最終光之大門先至係打爆機。
3. ↑  呢度講嘅「遊戲」實質係個VR技術嘅虛擬世界，因為好多玩家沉迷咗噉嘅超難玩遊戲而成為行屍走肉。
4. 1 2  原句出自仙劍奇俠傳系列遊戲喺角色死嗮之後，出現嘅「勝敗乃兵家常事　大俠請重新嚟過」嘅畫面。因為所謂「超級難玩」嘅遊戲任務同仙劍奇俠傳系列一樣，都係唔事先保存進度情況下，角色死嗮要重新玩過，冇得接機。不過呢度講嘅嗰隻「超級難玩」遊戲冇得保存進度。

攷

1. ↑  "*Ready Player One* (2018)". Box Office Mojo. 原先內容歸檔喺2018-03-31. 喺2018-03-29搵到.
2. ↑  許惠敏 (2018-03-31). 〈影／「一級玩家」要角 14歲華生趙家正首映〉. 《[[聯合新聞網]] (世界日報)》. 原先內容歸檔喺2018-04-01.
3. ↑  〈广州恒大淘宝足球俱乐部〉. 原著喺2018年4月14號歸檔. 喺2018年4月13號搵到.

出面網頁
----

* 挑戰者1號嘅官方網站
* 《挑戰者1號》喺互聯網電影資料庫嘅資料（英文）
* 《挑戰者1號》喺開眼電影網嘅資料（正體中文 - 台灣）
* 喺AllMovie了解《挑戰者1號》（英文）
* 爛番茄上《挑戰者1號》嘅資料（英文）
* 《挑戰者1號》喺豆瓣嘅資料（大陸簡體）
* 《头号玩家》喺時光網嘅資料（大陸簡體）
煙墩山隧道南口完工合照。可見前面窄軌。
**煙墩山隧道**（英文：Beacon Hill Tunnel）係香港一隧道，喺煙墩山下。原本係畀火車行，行九廣鐵路。家下畀中華煤氣鋪管輸煤氣用。後尾畀西便十到廿米遠嘅筆架山隧道取代。

史
-

一九零五年打算起九廣鐵路英段時，量地官提咗兩個方案，一係經新界中部，大埔海西岸，不過要開隧道過煙墩山，而有隧道有成一哩半長，即二千四百米。一係兜新界西部，過青山灣北上。而最後決定揀咗前者，雖然隧道難開，但因爲短好多，而且經嘅地方興旺啲。

隧道係由劃則師修斐（Frederick Southey）定出來，而佢係香港拔萃男書院早年校友。

一九零六年開始開路，全長廿二哩，即係三萬五千四百米。而煙墩山隧道就喺呢年五月開始起。當時叫二號隧道，皆因四條隧道之中，由九龍起排第二。挖隧道時，係兩邊一齊挖。之但係測度數據有誤，搞到初次兩邊駁唔埋，要修正返至得。

開鑿隧道，工程龐大，當時來講，亞洲數一數二。工程開初，係請本地工人，之不過本地人信風水，認定挖隧道會觸怒鬼神，就齊聲反對。最後營造公司要由印度以及中國山東請人收科。由於香港天氣有時惡劣，時有打風，而衞生唔好，容易有病，死咗唔少工人同工程師。工程期間，有過五十人死喺隧道。

挖隧道都唔係咁易。煙墩山地質，結構複雜，花崗岩大又鬆散，唔可以靠埋炸藥炸開，要炸少少，再用人手鑿，搞到進度好慢。

當時施工有窄軌蒸汽火車頭，起好調去行沙頭角支綫。一九零九年，隧道駁通。

一九一零年十月隧道同全綫一齊啟用，隧道全長二千四百米，單軌行車，軌係標準闊，四呎八吋半，即係一千四三十五毫米。

由於地勢緣故，九龍同沙田兩邊入隧道都係上斜，而且係甚斜。沙田入口上斜度係一比一百，九龍入口係一比一百五十。即係無論點行，火車會上斜先，到隧道中間落斜。火車一定要開恆先行得。所以，隧道內經常污煙廢氣。就算係夏天，搭客都閂晒窗。行蒸汽火車時，過隧道之前，火車係會喺沙田站同油蔴地站停耐啲，等火車頭蓄够力先行。之不過咁，火車頭上斜都好食力。後尾用柴油火車，都一樣要開恆馬力至入隧道。入隧道時，客卡燈都會暗啲。

一九四一年，日軍攻港其間，英軍為咗拖住日軍，阻慢日軍向市區推進，於是乎炸毀隧道中段。日軍統治期間以至香港重光，雖則修復過，但結構已損，成日會滲水。

二十世紀七十年代，九廣鐵路電氣化同現代化，雙程行車要鋪雙軌，所以喺煙墩山隧道以西，起條新隧道，是爲筆架山隧道。除咗雙程之後，斜度有所改善，係沙田高，九龍低，唔似煙墩山隧道。一九八一年四月廿四號，煙墩山隧道停用。而兩日後，即廿六號，筆架山隧道正式啟用。而廿五號呢一日，火車只去到沙田站同旺角站，中間要改搭巴士。

舊隧道後尾租畀煤氣公司輸煤氣同埋液化天然氣。

參攷
--

* Phillips, Robert J. (1990). *Kowloon-Canton railway (British section) : a history*. Urban Council.
* "Beacon Hill Tunnel" (PDF).
左面嘅雙節棍形式嘅模擬控制器連接著Wii遙控器
**Wii** 係任天堂繼 GameCube 之後，推出嘅第五代家用遊戲機。Wii 已經響 2006年11月19號喺北美正式發售，並且喺四個月之內全球發售。

繼紅白機（又叫 FC / Famicom）、超級任天堂（SFC / Super Family Computer）、任天堂64（Nintendo 64）及「GameCube」後，任天堂所推出嘅第五部家用遊戲機，佢嘅特徵係前所未見嘅控制器使用方法、前代遊戲主機軟體下載販賣及待機時網路連線等。

任天堂於2006年4月27號喺佢嘅正式網站宣佈正式嘅名。

『Wii』聽起嚟似係『we』（我哋），發音亦一樣，強調該主機老少咸宜、可以畀一家大細都樂在其中嘅概念。個名嘅「ii」唔單止象徵著佢獨特設計嘅控制器，也代表啲人聚埋一齊同樂嘅形象。

開發代號為「**R**e**v**o**l**ution」（革命），故此 Wii 本體同周邊製品型號嘅開頭都係「RVL」。

技術參數
----

* CPU：IBM CPU 代號「百老滙」（Broadway）729 MHz
* GPU：NEC（ATI合作）GPU 代號「荷李活」（Hollywood）243 MHz
* 儲存：内置512MB快閃記憶體，支持SD卡，最大 2GB（4.2版本開始支援SD HC，最大4GB）
* 通信功能：IEEE 802.11b/g（Wi-Fi）對應及任天堂獨自協議對應，USB接口X2
* 視像：480p，480i分辨率，D端子，S端子，RGB色差端子，AV端子

### 控制器

Wii 嘅標準控制器叫「Wii遙控器」，好似遙控器嘅控制裝置。其他重有利用外接擴充端子，以有線連接方式連接使用嘅雙節棍同傳統控制器。

Wii有另一個控制器，叫Wii方向盤，同孖寶賽車Wii一齊賣。將Wii遙控器嵌落去就可以當軚盤用。

2007年，任天堂出Wii平衡板，畀人用嚟玩Wii Fit。

拎
-

* 電子遊戲電子遊戲指南

* 任天堂Wii官方網頁（英文）
* Nintendo.com Official Nintendo Revolution page
* IGN.com IGN coverage of the Revolution
* Gamespot.com Gamespot coverage of the Revolution
* 1UP.com: "The Revolution Begins Now" In-depth article about the Revolution
* 1UP.com: "I Want to Believe" Information regarding the fake Nintendo Revolution video "Nintendo ON"
* 1UP.com "Wii Games Ranking"

|  |  |
| --- | --- |
|  | 維基同享有多媒體嘅嘢：**Wii** |
數學有好長歷史。史前嘅人類就喺度試緊用自然嘅法則嚟衡量物質嘅多少、時間嘅長短呢類抽象數量，例如度時間就有日、季節、同年呢啲。冇幾耐算術亦都好自然出現咗。古代嘅石碑亦表示嗰時嘅人經已有些少幾何學知識。喺打後嘅有歷史時代，數學係為咗文明早期嗰陣嘅生產活動而誕生嘅－包括稅務同貿易嘅實用計算、測量土地、同埋預測天文事件呀噉－呢啲需要可以簡單噉概括為早期數學對數量、結構、空間、同埋時間方面嘅研究。嗰時嘅人亦都有咗啲記數嘅架生，例如符木、或者響印加帝國（Inca Empire）入面用嚟儲存數據嘅奇普（Quipu）－唔同文明都有各自嘅記數系統。另一方面，古人都有啲對純數學嘅研究：古代中原嘅六藝之一就有「數」呢一門。而「Mathematics」呢個詞響歐洲有希臘話詞源 μαθηματικός（mathematikós）－呢個字意思係「學問嘅基礎」噉解，源於 μάθημα（máthema；「知識、學問」）－古希臘人已經有啲數學概念。

到咗 16 世紀，算術、初等代數、仲有三角學等嘅初等數學西人經已大致搞掂。17 世紀有咗「變數」呢個概念，令啲人開始研究變化緊嘅量同量嘅相互關係、同埋圖形之間嘅相互變換。西人響研究古典力學（Classical mechanics）嘅過程之中又發明咗微積分。隨住自然科學嘅進一步發展，為咗研究數學基礎而產生出嚟嘅集合論同數理邏輯呢啲領域亦都開始慢慢發展。總體嚟講，數學由古代到而家都一直係噉延展緊，而且同科學有好豐富嘅相互作用－兩者都有著數。

數學響歷史上有好多嘅大發現，並且直到今日都仲會有新嘅發現。根據俄羅斯數學家 Mikhail B. Sevryuk 響美國數學會通報 2006 年 1 月嘅期刊入面講，「存在響數學評論（Mathematical Reviews；一本好有料到嘅數學期刊）資料庫入面嘅論文同埋書嘅數量自從 1940 年（數學評論嘅創刊年份）經已超過咗一百九十萬份，而且每年仲增加超過七萬五千份嘅細目。呢個學海嘅絕大部份都係新嘅數學定理同埋佢哋嘅證明。」

攷
-

1. ↑  Smith, D. E. (1958). *History of mathematics* (Vol. 1). Courier Corporation.
2. ↑  《周禮•地官司徒•保氏》：「保氏掌諫王惡而養國子以道。乃教之六藝：一曰五禮，二曰六樂，三曰五射，四曰五馭，五曰六書，六曰九數。」東漢嘅鄭玄喺佢嘅《周禮註疏•地官司徒•保氏》中引鄭司農（鄭眾）所講：「九數：方田、粟米、差分、少廣、商功、均輸、方程式、贏不足、旁要（「九數」亦係《九章算術》嘅九個篇章），今有重差、夕桀、勾股也。」
3. ↑
4. ↑  Sevryuk.

| * 睇
* 傾
* 改
現代數學同數學各領域 |
| --- |
| 純粹同應用數學 · 數學史 · 數學之美 |
| 數學證明 | 
* 直接證明
* 數學歸納法
* 否定證明
* 反證法
* 構造法
* 分類證明

 |  |
| 數學基礎 | 
* 數學哲學
* 數學邏輯
* 範疇論
* 集合論
* 類型論
* 資訊理論
* 數學符號
* 數學物體

 |
| 數論 | 
* 數（質數）
* 算術
* 代數數論
* 解析數論

 |
| 代數學 | 
* 基本代數
* 線性代數（多重）
* 抽象代數（交換代數 · 羣論 · 伽華理論）
* 場論
* 泛代數
* 同調代數

 |
| 幾何學 | 
* 歐幾里得幾何
* 代數幾何
* 解析幾何
* 微分幾何
* 離散幾何
* 拓撲學（代數拓撲）

 |
| 數學分析 | 
* 微積分
* 微分方程
* 實分析同複分析
* 測度
* 諧波分析
* 泛函分析

 |
| 離散數學 | 
* 組合數學
* 圖論
* 序理論
* 博弈論

 |
| 應用數學 | 

|  |
| --- |
| 
* 數理物理學
* 數理化學
* 數理生物學
* 數理心理學
* 數理社會學
* 控制理論

 |
| 　決策論 | 
* 概率論同統計學
* 數理經濟學
* 運籌學
* 數理金融學

 |

 |
| 運算數學 | 
* 電腦科學
* 運算理論
* 數值分析
* 最佳化
* 電腦代數

 |
| 拉雜相關 | 
* 邏輯
* 理論電腦科學
* 哲學（古希臘哲學 · 理性主義）
* 科學（形式 · 系統）
* 科技
* 藝術
* 樂理

 |
|  **數學主題** · 數學類 |
**司馬談**（前165年—前110年）係西漢太史，皮氏縣人，司馬喜亞仔，司馬遷老竇。武帝劉徹時任太史，掌天文、曆法。佢學天官於唐都，學易於楊何，學道論於黃子。

司馬談生平，見諸佢個仔遷本史記，太史公自序一篇。遷秉承佢遺志，先至用十年寫出本史記。

司馬談之父，司馬喜，任五大夫。亞爺叫司馬無澤，任市長。太爺司馬昌，任秦主鐵官。司馬氏先祖，世典周史，睇天嘅官。不過去周入晉之後，再隨軍入奔秦，之後營生就同天文無關。司馬談任太史，可謂重拾先祖事業。所以要學藝他人。佢見春秋之後幾百年，就無人寫史，明主賢君忠臣死義都無人記，後人無得效法，故此想效法孔丘寫春秋，以史論政，不過未成書已病死。

劉徹建元元封年間，當時學者已經有啲亂，六家要旨分唔清。佢寫咗篇論六家要旨，以正視聽。六家即陰陽家﹑儒家﹑墨家﹑名家﹑法家﹑道家。篇文亦收入太史公自序之內，為後世研究漢初黃老入門。

元封元年，即公元前一百一十年，劉徹去泰山封禪。佢留滯周南，無得參加，嬲到病，當年就病死洛陽。臨死前咁啱個仔遷，西南打完仗返屋企，談就交帶遷，要同佢完成史記。


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**醫好水腫病人**係《聖經》記載耶穌嘅神蹟之一，記載喺《路加福音》14章1-6節。

聖經譯文
----

|  |  |  |
| --- | --- | --- |
| 「 | 安息日，耶穌去一個法利賽人領袖嘅屋企食飯，有啲人窺探佢。呢個時候喺佢面前有一個患水腫嘅病人。耶穌就問律法師同法利賽人，話：「安息日醫病合唔合法？」佢哋都唔出聲。耶穌扶住嗰個人，醫好咗佢，打發佢走。耶穌對佢哋話：「你哋當中有邊個嘅仔或者牛喺安息日跌咗落井度，唔即刻拉佢上嚟呀？」佢哋對耶穌所問嘅嘢都答唔出 。 | 」 |
| ——《路加福音》14章1-6節 |

概覽
--

耶穌被邀請到一個法利賽人嘅領袖屋企食飯，相信呢個主人係一個好重要嘅人物。呢個係一個安息日嘅晚餐，似乎係唔尋常嘅一餐飯。因為安息日嘅一飲一食，律法上係有瑣碎細微嘅規矩。安息日唔能夠生火煮食，否則就干犯安息日，因此安息日嘅食物應該全部都係事先預備好。喺呢個安息日，法利賽人特別仔細窺探耶穌嘅行動。佢哋認為耶穌係律法嘅破壞者，偵察佢點樣處理安息日嘅律法。「窺探」呢個詞含有「好奇同陰險嘅偵探」嘅意思。

有一個患水腫病嘅人在場，耶穌毫不猶疑，就醫好咗佢。耶穌趁敵人重未有採取行動之前，趁機會向律法師同法利賽人發問，關於安息日醫病嘅問題。耶穌提醒法利賽人，佢哋亦會喺安息日救起跌咗井度嘅牛驢。唔通人嘅生命冇動物咁貴重咩？耶穌問喺安息日醫病究竟可唔可以？呢條係難以回答嘅棘手問題，法利賽人好難以回答。其實耶穌喺安息日行事，唔係要破壞律法，而係要成全律法，佢話自己係安息日嘅主，安息日係為人而設立嘅，人唔係為安息日而設。

參考
--

1. ↑  〈耶穌斥責法利賽人〉 (PDF). 原著 (PDF)喺2020年3月15號歸檔. 喺2020年10月7號搵到.
巴西總統夸德羅斯
 **真尼奧夸德羅斯**（粵拼：zan1 nei4 ou3 kwaa1 dak1 lo4 si1）
（葡萄牙文：**Jânio Quadros**，葡文讀音：[ˈʒɐ̃niu ˈkwadɾus]；1917年1月25號—1992年2月16號）係巴西律師、教授同政治人，南馬托格羅索州大坎波（Campo Grande）出世。曾經喺1953年至1955年同1986年至1989年間做聖保羅市市長，1955年至1959年間做聖保羅州州長。

佢喺1961年1月31號上任巴西總統。面對前任如賽力諾庫比契克政府遺留落嚟嘅高通貨膨脹經濟，夸德羅斯顯然對此冇乜對策，甚至冇能力治理國家。嗰時嘅立法機關亦較為強硬，佢亦唔想提出立法機關能夠接受嘅計劃。佢任內推出嘅政策唔多，例如禁止賭博同禁止婦女喺沙灘着比堅尼。另外，佢領導下嘅政府同時開始同蘇聯、古巴建立外交關係嚟試下實現中立國際政策，但噉好快失去國會支持而落咗台。

夸德羅斯上任唔夠七個月，喺1961年8月25號辭去總統職務。嗰時嘅左翼副總統祖奧高拉特雖然拒絕佢嘅辭職請求，但高拉特嘅決定被國會立法機關否決，重接受夸德羅斯嘅辭職。由於嗰時高拉特喺中華人民共和國搞緊國事訪問，所以國會安排由下議院議長拉涅里馬兹利做代理總統直至高拉特返國後喺9月7號宣誓就任。

|  |  |
| --- | --- |
| 權威控制 | 
* WorldCat
* VIAF: 44307733
* LCCN: n83020903
* ISNI: 0000 0000 3354 2229
* GND: 124999654
* SUDOC: 050552236
* BNF: cb119884147（資料）

 |


|  |  |
| --- | --- |
|  | 呢篇同巴西人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**理察·基鄂·史特勞斯**（粵拼：lei5 caat3 gei1 ngok6 si2 dak6 lou4 si1）
（德文：**Richard Georg Strauss**，國際音標：[rɪːxart ɡeːoːrk ʃtraʊs]；1864年6月11號—1949年9月8號；內地譯**理查德·施特勞斯**，臺灣譯**理查·史特勞斯**），係德國浪漫末期到現代初期嘅作曲家、指揮家。佢擅長交響詩（中文：交響詩）、歌劇、藝術歌曲。雖然佢姓史特勞斯，不過佢同嗰個出名嘅維也納音樂世家無乜關係，所以一般嗌佢做**理察·史特勞斯**來同呢個世家區分。

早年
--

理察·史特勞斯出生喺慕尼黑，佢屋企就有藝術氛圍，佢老豆喺慕尼黑戲院度吹圓號嘅。所以佢自細就從佢老豆度學音樂，喺六歲時就開始作曲。

喺佢後生時，史特勞斯一直有機會參與到慕尼黑戲院嘅樂團綵排，佢重同呢度嘅樂團副指揮學到咗樂理、和音。

1882年，佢入咗慕尼黑大學讀哲學專業同藝術史。不過讀咗一年後，史特勞斯退咗學，去咗柏林學音樂，之後成爲咗彪羅嘅樂團助理，之後1885年，因爲彪羅辭職，佢做咗樂團指揮。呢段時期佢嘅作品相當保守，明顯受舒曼、孟德爾遜嘅風格影響，而呢兩位作曲家都係佢老豆成日敎畀佢嘅典範。呢個時期嘅史特勞斯嘅典型作品係《圓號協奏曲1號》（作於1882年─1883年），直到今日，呢支作品都時不時攞來上演。

1894年，理察·史特勞斯同女高音亞娜結婚，日後佢老婆成爲佢作曲靈感。喺佢接落嘅成世人當中，佢嘅大部份作品都係爲女高音而作，而佢幾乎所有嘅歌劇作品都係圍住女高音凼凼轉。

交響詩
---

史特勞斯嘅風格係自佢遇着亞歷山大·歇他（英文：Alexander Ritter）之後先開始變，呢個人同樣都係作曲家，同時亦係當時有名嘅小提琴家。就係歇他佢勸史特勞斯離棄保守風格，令史特勞斯開始寫交響詩。同時佢亦推薦史特勞斯去睇華格納嘅樂論、同埋叔本華嘅著作。後來史特勞斯指揮過歇他嘅一部歌劇，而歇他亦爲史特勞斯嘅交響詩《死與變容（英文：Death and Transfiguration）》寫過首詩。

喺歇他嘅影響之下，史特勞斯嘅作品出現新風。1889年佢嘅交響詩《唐璜》首演，啲反響半讚半彈。之後史特勞斯又寫咗一系列嘅交響詩，包括《意大利之旅（英文：Aus Italien）》（1886年）、《死與變容（中文：死與變容）》（1888年──1889年）、《Till Eulenspiegels lustige Streiche》（1895年）、《查拉圖斯特拉如是說》（1896年）。

歌劇
--

到19世紀末，史特勞斯開始注意到歌劇。佢嘅頭兩部作品，《Guntram》（1894年）同《Feuersnot》（1901年），畀批評界視爲失敗。不過，到1905年時佢發表《莎樂美》（出自奧斯卡·王爾德嘅劇本），輿論嘅反應亦如《唐璜》噉非議不斷。當呢部作品呈演喺紐約大都會歌劇院時，只演咗第一晚，淨低嘅都取消曬。

史特勞斯之後嘅歌劇作品係《伊歷他》（Elektra），呢個係佢同詩人胡戈·馮·賀夫曼斯泰（德文：Hugo von Hofmannsthal）合作嘅第一部作品。兩個人喺之後無數作品合作多次。之後啲作品如《玫瑰騎士（德文：Der Rosenkavalier）》（1910年）亦攞到喺輿論嘅大成功。史特勞斯繼續創作歌劇直到1940年。啲作品包括有《納梭斯島嘅亞里戛拿》（1912年）、《冇影嘅女人（德文：Die Frau ohne Schatten）》（1918年）、《埃及嘅海倫娜（德文：Die ägyptische Helena）》（1927年）、《亞夏比拉（德文：Arabella (Strauss)）》（1932年），呢啲都係同賀夫曼斯泰合作嘅；《間奏曲（德文：Intermezzo (Strauss)）》（1923年），呢部作品由史特勞斯自己寫劇本；《安靜嘅女人》（1934年）由茨威格寫劇本；《和平日》（1936年）、《達芙妮》（1937年），由約瑟夫·格里戈（德文：Joseph Gregor）同茨威格寫劇本；《達娜嘅愛（德文：Die Liebe der Danae）》（1940年）由格里戈寫劇本；《隨想曲（意大利文：Capriccio (Strauss)）》（1941年）由吉里文斯·吉孝斯寫劇本。

出面網頁
----

|  |  |
| --- | --- |
|  | 維基同享有多媒體嘅嘢：**理察·史特勞斯** |

* 理察·史特勞斯喺互聯網電影資料庫嘅資料 改維基數據
* 理察·史特勞斯喺魁北克國家圖書檔案館嘅資料 改維基數據
* 理察·史特勞斯喺BIBSYS嘅資料 改維基數據
* 理察·史特勞斯喺加泰圖書館嘅資料 改維基數據
* 理察·史特勞斯喺西班牙國家圖書館嘅資料 改維基數據
* 理察·史特勞斯喺分面應用主題詞表識別碼嘅資料 改維基數據
* 理察·史特勞斯喺虛擬國際權威檔案識別碼嘅資料 改維基數據
* 理察·史特勞斯喺TMDb嘅資料 改維基數據
* 理察·史特勞斯喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 24796264
* LCCN: n79041680
* ISNI: 0000 0001 2099 9614
* GND: 11861911X
* SELIBR: 227428
* SUDOC: 079207006
* BNF: cb13983132d（資料）
* BIBSYS: 90052984
* MusicBrainz: 4cb43d82-824e-4034-b03d-1a98f36f6e16
* NLA: 35528482
* NDL: 00457913
* NKC: jn20000605184
* ICCU: CFIV114660
* BNE: XX843379
* CiNii: DA00362500

 |
挨晚一景
**挨晚**（粵拼：aai1 maan1），又叫**𨂾光黑**、**嘛啥**石岐:maa1 saa1，係太陽就快落山，臨近夜晚黑呢段時間。下晝呢段時間個天由光掁掁gwong1 chaang4 chaang4慢慢變做黑鼆鼆hak1 mang1 mang1。古時呢段時間叫做**昏**，日頭去到尾，個天因為太陽光經個大氣層散射，會變黃色，所以有人叫佢做**黃昏**。挨晚大概係太陽落山（落水）前後，因為落山時間係要睇季節同地方，可以度度都唔同。以廣東地方來講，下晝五到七點左右。挨晚響書面文亦都寫做**傍晚**，都係近晚黑咁解。

挨晚一般會做嘅：

* 辦公室閂門、放工、收工；
* 拍拖；
* 食晚飯；
* 返屋企；
* 放學
* 出去玩、買嘢消費、行街；
* 宴會、派對、去酒吧；
* 休息；
* ……

文化
--

當用「黃昏」去形容**挨晚**呢段時間會同浪漫、悠閒、人生短暫呢啲概念黐埋一齊諗，皆因一啲幾常用嘅幾句：「人約黃昏後」、「夕陽無限好，只是近黃昏」…… 挨晚呢個時間仲同放鬆、唞一唞、收尾呢啲概念走埋一齊，事關係日頭嘅尾聲，日入以息。

廣東人食飽飯嗰陣就係挨晚，城市人來講，挨晚就係放工時間。有啲地方嘅人鍾意挨晚散步，有啲地方嘅人睇晚報。可能因為城市化，人住響燈火通明嘅石屎森林裏面，望天、接觸自然嘅機會唔多，黃昏先至開嘅花，昏星都唔係好知，取以代之就係人迫、塞車……

拎
-


|  |  |
| --- | --- |
|  | 維基辭典有呢個詞嘅解釋：**挨晚**或**嘛啥** |

* 廣東俗語考 - 釋天時
* 挨晚

攷
-

1. ↑  麦耘; 譚步云 (1997). 《實用廣州話分類詞典》. 廣東人民出版社. ISBN 9787218024929.
2. ↑  《月令》「孟春之月，日在營室，昏參中...」；「仲夏之月，日在東井，昏亢中...」

| * 睇
* 傾
* 改
一日嘅各部份 |
| --- |
|  | 
* 天曚光-曙光-日出
* 日頭（朝頭早 · 中午 · 晏晝）
* 挨晚（日落-暮光-薄暮）
* 夜晚（半夜 · 凌晨）

 |  |
| **相關概念**
魔幻時刻 · 金星帶 · 華燈初上 · 晨昏圈 · 日光同月光 · 夜空 · 極晝同極夜 · 黃道光 · 地球自轉 |
| How to read a taxoboxHow to read a taxobox**阿江欖仁** |
| --- |
| 喺巴基斯坦拉合爾鄉下地區種嘅阿江欖仁喺巴基斯坦拉合爾鄉下地區種嘅阿江欖仁 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
| 亞綱 | 雙子葉植物亞綱 Rosids |
|
|
|
|
| 目 | 桃金娘目 Myrtales |
|
|
|
|
|
|
|
|
| 科 | 使君子科 Combretaceae |
|
|
|
|
|
| 屬 | 欖仁屬 *Terminalia* |
|
|
|
|
|
|
|
| 種 | **阿江欖仁 *T. arjuna*** |
|

 |
|
| 二元學名 |
| ***Terminalia arjuna***(Roxb.) Wight & Arn. |
|
|
|
|
|
|
|
|
|
|
|
|
|
|
|

**阿江欖仁**（粵拼：aa3 gong1 laam5 jan4；學名：*Terminalia arjuna*），又嗌**三果木**（saam1 gwo2 muk6）、**柳葉欖仁**（lau2 jip6 laam5 jan4）、**亞江欖仁**（aa3 gong1 laam5 jan4），係使君子科欖仁屬嘅落葉喬木，原產東南亞，而家喺孟加拉嘅河邊乾地同印度中南部、印度半島地區、巴基斯坦南邊、中南半島、馬來半島、中國兩廣地區同雲南、澳門同香港地區先至搵到。

樣
-

植株高20～25m，有板根同大嘅樹冠；樹皮灰色，枝多數向下沊。葉單生，頂綠底啡，樣似蛋形。花屬圓錐花序，樣比較細，黃白色，每年3～6月開花。果屬翼果，直徑25～50mm到，有五對翼，熟時轉啡黃；每年9～11月結果。一到冬天之後識落葉。

適應環境
----

佢鍾意喺有陽光嘅地方生，可以抗大風。

用途
--

植株嘅梗可以做木材，用嚟整船或起樓等一啲同木工有關嘅建築用途。亦可以用嚟做綠籬植物。喺東南亞同南亞啲佛教寺院入面成日攞嚟做行道樹。佢嘅樹皮亦可以做藥。

相
-

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 梗 |
| 梗  |

|  |
| --- |
| 樹皮 |
| 樹皮  |

|  |
| --- |
| 葉 |
| 葉  |

|  |
| --- |
| 花 |
| 花  |

|  |
| --- |
| 果（啱出無耐） |
| 果（啱出無耐）  |

|  |
| --- |
| 果（熟咗之後） |
| 果（熟咗之後）  |

|  |
| --- |
| 籽 |
| 籽  |

 |

連出去
---

|  |  |
| --- | --- |
|  | 維基同享有多媒體嘅嘢：**阿江欖仁** |

|  |  |
| --- | --- |
|  | 維基物種有資料講：***阿江欖仁*** |

* 阿江欖仁 澳門生物資料庫
* 阿江欖仁 柴娃娃旅行隊
* 柞蚕的食物——阿江榄仁 中國科學院華南植物園
* 亞江欖仁樹 樹木谷
* 阿江榄仁 岭南中医药文化博览园
**阿柑**係一隻響香港家庭飼養嘅金毛尋回犬寵物，原本因為咬斷主人手臂而被決定將佢人道毀滅，但呢件事部份市民同香港傳媒關注，更有近千人響網上聯署要求「救救阿柑」。

阿柑響1996年出世，雄性，長4呎。佢響2004年曾有咬人前科，其後得到一梁氏家庭收養響將軍澳厚德邨住所。而家香港公共屋邨對收養狗隻有所限制，因此阿柑嘅收養並未得到房屋署嘅批准，屬非法飼養嘅狗隻。

2007年7月27號，阿柑涉嫌狂咬佢主人黃月嫦（梁太）嘅右手，最後因傷勢嚴重而需切除手臂。根據慣例，嚴重傷人嘅狗要畀漁農自然護理署人道毁滅。但係梁太嘅女梁淑兒就要求領返阿柑，漁護署以阿柑情緒唔穩定、唔適合被領養拒絕佢嘅要求。

同年8月中，一群愛狗人士發起網上聯署，要求漁護署釋放阿柑。聯署響兩天內已有超過1,500人，而漁護署也作出讓步，研究釋放阿柑嘅條件。

同年8月27號，元朗八鄉一家養狗場申請收養阿柑，待之直至天年。

收養阿柑嘅養狗場被揭發涉嫌擅自更改土地用途，而地政總署表示需要研究有關養狗場嘅地契內容。

參考
--

1. ↑  〈金毛犬阿柑養狗場終老。〉. 原著喺2007年9月30號歸檔. 喺2007年10月5號搵到.
2. ↑  蓮花犬舍涉擅自更改土地用途 阿柑新居疑為非法用地[*失咗效嘅鏈*]，蘋果日報，04-09-2007。

* 救救阿柑網上聯署行動
* "尋回犬護「兄弟」狂噬主人 死咬不放 六旬婦手臂或殘廢"，明報，2007年7月28號
* "咬人阿柑判無期徒刑 漁護署軟化：或准專家領養"，明報，2007年8月25號
* "逾1500人聯名救「阿柑」"，星島日報，2007年8月26號
喺麓湖南邊望過去對面嘅鹿鳴酒家
**鹿鳴酒家**（粵拼：luk1/2 ming4 zau2 gaa1）係中國廣東省廣州市嘅一間酒樓，喺越秀區麓湖公園入面，北邊嘅湖邊嗰度。呢間酒樓喺1980年9月5號正式開業，佢係廣州市嘅一間比較出名嘅老字號酒樓。

負責方
---

呢間酒樓係由廣州市委同市政府負責出錢起，廣州市政園林局嚟理呢間酒樓，而管理方面，喺1980年—2005年就交咗畀廣州市政園林局隸屬白雲山管理局麓湖管理處理，喺2006年之後就畀咗廣州大廈嚟理。

敘述
--

呢間酒樓嘅營業面積有5500平方米。入面有5個大餐廳，卅幾個大細嘅廳房，可以一次性開150席都得。入面重有高級豪華會議廳同埋卡拉OK等多功能嘅設施響度。

史
-

呢間酒樓喺1980年9月5號正式開始試業，嗰年10月1號正式開始經營。喺酒家開咗業到2005年嗰陣整咗好多攞咗美食獎嘅名菜同靚湯俾好多廣州市民鍾意咗。雖然話喺2005年8月1號因為酒樓話改造而閂咗檔，但係隨住廣州大廈接手呢間酒樓嘅經營權之後，間酒樓正式喺2007年2月8號重新開業。

攷
-

1. 1 2  广州25年历史鹿鸣酒家突然关闭 令不少市民吃"闭门羹" 互聯網檔案館嘅歸檔，歸檔日期2006-12-07. 新浪广东美食 （2005-08-02）
2. ↑  鹿鸣酒家 互聯網檔案館嘅歸檔，歸檔日期2016年3月15號，. 广州大厦
**士仁**（？—？），字**君義**，一係叫**傅士仁**，幽州廣陽人（家下北京市），漢末三國劉備同孫權嘅手下。史書一嚟都記佢姓**士**名**仁**，但係《三國志·蜀志·關羽傳》有一個地方寫成「**傅士仁**」，《三國演義》同《資治通鑑》一點章節亦都係話「**傅士仁**」，但學者多認為係史書傳鈔嗰陣過程謬誤。

生平
--

士仁原本係蜀將，任公安太守，喺嗰度駐紮，但係佢跟麋芳同關羽唔啱牙，常日諗關羽輕視佢哋。樊城之戰嗰陣，麋芳同士仁佢哋畀唔夠軍需，關羽話返嚟要罰佢哋，佢哋聽到好驚。

關羽去樊城圍攻曹仁嗰陣，孫權趁呢嗰機會派呂蒙去荊州，派虞翻勸降士仁，士仁原本係守城唔出嚟，拒絕見虞翻。虞翻寫信畀士仁，話畀士仁吳軍可以咁輕易兵臨公安、一路上冇被斥候察覺、冇烽火警訊，噉係因為吳軍早有內應，宜家呂蒙將逕取南郡，士仁獨守孤城，要進退都唔得。士仁讀過信之後，感動到流淚投降。呂蒙派兵接管公安，帶著士仁畀麋芳睇，麋芳睇到就開城投降。

藝術形象
----

喺小說《三國演義》嗰度嘅名係叫**傅士仁**。傅士仁慫麋芳降吳，畀呂蒙落嚟攞荊州，令關羽無後退之路，間接害佢兵敗將亡。之後夷陵之戰嗰陣，劉備大軍征吳，傅士仁同麋芳亦都係佢嘅復仇目標，蜀軍贏咗好多，聲勢大振嗰陣，兩人聽話軍心有變，知道有軍士打算殺咗佢哋二人，於是就同麋芳殺死吳將馬忠，攞佢嘅頭返來投蜀，希望可以被原諒，劉備嬲到叫關興除咗麋芳、傅士仁二人嘅身，麋芳、傅士仁跪地關羽祭靈前，佢哋畀劉備親手用刀殺死攞去拜祭關羽。

評價
--

* 楊戲話麋芳、士仁、潘濬、郝普：「古之奔臣，禮有來逼，怨興司官，不顧大德。靡有匡救，倍成奔北，自絕於人，作笑二國。」（《三國志·鄧張宗楊傳第十五》）

* 李贄：「傅士仁真反也，罪不容誅。」「若傅士仁，孟達，則反國之賊也，罪不容誅矣。」（匯評三國志演義）
**2013年菲律賓公務船射殺臺灣漁民事件**係指喺2013年5月9號菲律賓嘅海岸防衞隊喺巴士海峽攻擊同追逐台灣漁船造成一個臺灣漁民死亡。

事發
--

台灣屏東縣琉球鄉籍漁船「廣大興28號」喺2013年5月9號上晝10點喺巴士海峽中華民國暫定執法線（北緯20.07度，東經123.01度）內捉魚，俾菲律賓海岸防衞隊用機關槍冇警告過就掃射、射擊佢哋嘅漁船，搞到船員洪石成中彈死咗。根據台灣嘅媒體報道，當時「廣大興28號」喺距離鵝鑾鼻東南164海浬處捉魚，嗰度喺中華民國行政院海岸巡防署護漁界線內5海浬處，喺航行嘅過程中俾菲律賓海岸防衞隊突然攻擊。中華民國海巡署嘅巡護艦「臺南艦」接報後去到事發地點對漁船進行戒護。但係菲律賓官方話發生喺巴林塘海峽，係屬於菲律賓一部份。菲律賓海岸防衞隊嗰度發現兩艘漁船，重話其中一艘漁船想撞佢哋，於是海岸防衞隊就開火，臺灣方面嚴正駁斥同拒絕呢個講法。

### 罹難者

| 姓名 | 性別 | 年齡 | 戶籍 | 備註 |
| --- | --- | --- | --- | --- |
| 洪石成 | 男 | 六十五歲 | 屏東縣琉球鄉 | 「廣大興28號」船主老豆 |
|

雙方反應
----

### 中華民國 中華民國

#### 事發初期

中華民國外交部事發後向菲律賓抗議，透過駐菲律賓臺北經濟文化辦事處嘅代表王樂生會見菲律賓海巡署署長Rodolfo D. Isorena，要求查明真相同懲處射殺臺灣漁民嘅人。中華民國外交部話，臺灣籍漁船喺經濟海域內作業係合法行為，菲律賓方面已經違反《聯合國海洋法公約》「若一國嘅軍用船舶、政府船舶違反國際法對其他嘅船舶、飛機實施暴力或掠奪行為，唔構成海盜罪，但係要求該國負擔國際責任，以及依該國國內法對有關人員進行懲處。」等有關法條。另外，駐菲代表王樂生依《臺菲刑事司法互助協定》向菲律賓要求介入呢單案件嘅調查權利。馬英九對呢單案件表示「一定追究到底，絕不善罷干休！」。

###  菲律賓

菲律賓駐臺代表白熙禮喺5月10號話，菲律賓對洪石成嘅家屬深深致歉同弔唁，重希望雙方嘅司法單位共同調查事件，希望呢件事唔會影響菲律賓同臺灣之間嘅友好。菲律賓海岸防衛隊發言人巴里羅話，開槍目的係想隻船行唔到，對造成傷亡表示同情但係冇致歉。

參攷
--

1. ↑  〈中央社：菲公務船攻擊 台促道歉賠償〉. 原著喺2013年6月17號歸檔. 喺2013年5月12號搵到.
2. 1 2 3  〈菲律賓坦承開槍：同情但非致歉〉. 中央通訊社. 2013-05-10. 原著喺2013-05-13歸檔. 喺2013-05-10搵到.
3. ↑  〈中央社：遇襲漁船：還沒看清子彈就飛來〉. 原著喺2013年6月7號歸檔. 喺2013年5月12號搵到.
4. ↑  〈中央社：菲公務船攻擊 台促道歉賠償〉. 原著喺2013年6月17號歸檔. 喺2013年5月12號搵到.
5. ↑  官員：重疊海域捕魚完全合法 互聯網檔案館嘅歸檔，歸檔日期2013年6月8號，.，中央通訊社 2013/05/9
6. ↑  台漁民遭射殺案 菲公務船所為 互聯網檔案館嘅歸檔，歸檔日期2013年5月11號，.，中央通訊社 2013/05/10
7. ↑  〈土匪行徑 殺我漁民 菲拒道歉〉. 蘋果日報. 2013-05-11. 原著喺2013-06-07歸檔. 喺2013-05-11搵到. `{{cite news}}`: Cite has empty unknown parameter: `|coauthors=` (help)
8. ↑  〈中央社：台船員身亡 菲駐華代表致歉〉. 原著喺2013年5月11號歸檔. 喺2013年5月12號搵到.
**天然氣**係燃料嘅一種，係動、植物通過生物、化學作用同地質變化作用，喺唔同地質條件之下生成、轉移，喺一定嘅壓力下儲集，埋藏喺深度唔同嘅地層中嘅優質可燃氣體。主要成分包括：甲烷（CH4），另外重含有氮、二氧化碳、硫化氫同微量嘅氦、氖、氬等氣體，喺唔同產地同埋唔同生產方式嘅天然氣，成分同物化性質都會有啲唔同。

種類
--

天然氣一般分為四種：從氣田開採出嚟嘅氣田氣，又稱為純天然氣；伴隨石油一齊開採出嚟嘅石油氣，又稱為石油伴生氣；含石油輕質餾分嘅凝析氣田氣；從煤礦井下煤層中抽出嘅礦井氣。煤炭、石油、天然氣三兄弟都係古代植物殘骸演化而成嘅化石碳能源，但係特點都好唔同，煤炭係固體，石油係液體，以甲烷為主嘅天然氣係氣體。而且相對煤、石油嚟講，天然氣係一種更稀少、分佈更集中嘅資源。

狀態
--

根據物理狀態天然氣可以分為：

* 天然氣（Natural Gas，NG）
* 液化天然氣（Liquefied Natural Gas，LNG）
* 壓縮天然氣（Compressed Natural Gas，CNG）

物化性質
----

天然氣係無色、無味、無毒、無腐蝕性，易燃、易爆嘅氣體，比空氣輕，主要成分係甲烷（CH4），燃燒溫度大概係650℃，燃燒生成物主要係二氧化碳同水。喺常壓或者略高過常壓下低溫（-162℃）液化咗嘅天然氣，體積大概係佢氣態體積嘅六百分之一。

參考
--

1. ↑  〈來，認識一下天然氣〉. 原著喺2021年3月13號歸檔. 喺2021年3月7號搵到.
2. ↑  天然氣是什麼
| How to read a taxoboxHow to read a taxobox**海底椰** |
| --- |
|  |
| 瀕危指標 |
| 瀕危 (EN) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Arecaceae |
|
|
|
|
|
| 屬 | 海底椰屬 Lodoicea |
|
|
|
|
|
|
|
| 種 | **海底椰 *L. maldivica*** |
|

 |
|
| 二元學名 |
| ***Lodoicea maldivica***(J.F.Gmelin) Persoon |
|
|
|
|
|
|
|
|
|
|
|
|
|
|
|

**海底椰**（粵拼：hoi2 dai2 je4；學名：*Lodoicea maldivica*）係棕櫚科海底椰屬嘅常綠喬木，原產地喺塞舌爾。而家響塞舌爾嘅普拿斯連同斯利阿舍島上面搵到。呢種植物既係一種瀕危植物，又係世界上最大嘅堅果植物。呢種樹成日俾人話成「樹木之象」，而佢嘅果甚至俾人話成「最重量級嘅椰子」。

海底椰喺塞舌爾當地係受到保護，唔畀亂斬或出口。

形態
--

海底椰樹生到 25 - 34 米，直徑30cm。葉係扇形，長7 - 10米、闊4.5米，葉柄都有4米。而樹木有分開公樹同乸樹，其中樹乸係比較矮。雄花係絮狀，有成 1 米長；而有人覺得花公似男人嘅性器官。 舊時嘅水手見倒浮響嘅海面嘅海底椰子，幻想係俾人斬開嘅女人屎忽。佢嘅果方面，一般係圓嘅波形，成熟嘅果實直徑有成 40 - 50 厘米，重 15 - 30 公斤，出面係好似啲海綿噉嘅纖維質，要剝咗個殼先至係堅果，裏面有植物界最大嘅籽。而佢嘅堅果就好似合埋一齊生嘅兩隻椰子噉，但個殼好輕，可以喺海上面飄到邊度都得。另外佢嘅果汁比較香。

習性
--

呢種植物嘅生長速度都好慢，一般要成個世紀先至生成樖樹，而壽命可以去到成千年都有。而樹乸大部分都係並行嚟生，果實要 6 到 7 年先成熟。但係呢種植物唔禁（kam1）俾海水浸濕咗嘅沙灘嗰度生。

用途
--

而家海底椰樹係用嚟做觀賞、裝飾。而佢嘅果可以用嚟整酒；佢嘅果肉甚至可以煲湯，整成藥都得。另外，佢嘅殼可以用嚟整雕刻裝飾。

### 藥用價值

佢嘅果肉可以做藥，專門醫久咳同出血嘅病。

文化
--

### 愛情之果

喺塞舌爾當地，有傳說話喺橫風橫雨嘅晚黑，啲葉吹到沙沙聲，啲人話樹啲樹喺度做愛。所以當地啲人成日話佢做愛情之果。

相
-

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 習性 |
| 習性  |

|  |
| --- |
| 莖同果 |
| 莖同果  |

|  |
| --- |
| 葉 |
| 葉  |

|  |
| --- |
| 花公 |
| 花公  |

|  |
| --- |
| 果（未熟嗰時） |
| 果（未熟嗰時）  |

|  |
| --- |
| 果（熟咗之後） |
| 果（熟咗之後）  |

|  |
| --- |
| 核 |
| 核  |

 |

有關嘅書
----

* 中国少年儿童百科全书 自然·环境 第440页　浙江教育出版社 ISBN 7-5338-1946-2/G·1942
* Hutchinson, 1959, *The Families of Flowering Plants* (2nd ed.)

參考
--

|  |  |
| --- | --- |
|  | 維基同享有多媒體嘅嘢： **海底椰** |

* Nature Protection Trust of Seychelles (1998). *Lodoicea maldivica*. *2006 IUCN Red List of Threatened Species*. IUCN 2006. Retrieved on 05 May 2006. Listed as Vulnerable (VU A1cd v2.3)
* Arkive: *Lodoicea maldivica*
* Palm Society of Australia: *Lodoicea maldivica* description and photo gallery
* Fleischer-Dogley, F. (2006). *Towards sustainable management of Lodoicea maldivica (Gmelin) Persoon,* PhD thesis, University of Reading, UK.
* 蔡瀾食典 : 海底椰
* 海底椰 Hai Di Ye 中藥標本數據庫 (香港浸會大學中醫藥學院) （繁體中文）（英文）
**麋竺**（2世紀—221年），字**子仲**，東海郡朐縣（家下江蘇連雲港）人，三國時期蜀漢官吏，係蜀漢待遇同地位最高嘅臣下。

一生
--

徐州豪門，佢祖先係做墾殖業，好多僮僕，概近萬個食客，大把家產，之後徐州牧陶謙搵佢做別駕從事。

194年，陶謙病死之後，麋竺奉陶謙遺命接劉備入主徐州幫佢。冇耐呂布投靠劉備，但係呂布鴞劉備同袁術交戰嗰陣偷襲咗下邳，捉咗劉備老婆，劉備打敗仗之後逃去廣陵郡海西縣。麋竺特別將佢個妹嫁畀劉備，攞嗮家當同傭人送畀劉備。之後曹操諗住表麋竺任嬴郡太守，佢細佬麋芳做彭城相，但係兄弟兩人都決定咗服侍劉備就唔接受。

劉備敗畀曹操之後南投劉表，派麋竺同劉表見面，同簡雍、孫乾任從事中郎。劉備入主益州之後，被拜安漢將軍，比軍師將軍諸葛亮嗰地位高，蜀漢眾臣嘅待遇係最高，因為佢喺劉備面對困難嗰陣資助劉備，呢嗰舉動畀所有蜀臣認為佢得到最高待遇係冇異議嘅。

樊城之戰嗰陣，佢細佬麋芳做咗二五仔，叛投孫權畀關羽敗死，麋竺為咗呢件事覺得論息，縛住自己去劉備嗰度，畀返劉備安慰，認為細佬個罪唔得牽連阿哥，仲係對佢咁好。雖然佢得到劉備原諒同冇畀佢為難，但係麋竺為咗呢件事憂到病，一年後病死，佢之前署名「安漢將軍麋竺」同群臣上奏，勸劉備稱帝。

特徵
--

佢雍容大方，敦厚斯文，叻騎馬同射箭，而佢唔叻搞內政或者軍事等公務，所以佢一直做無實權嘅閒職。但係佢曾經重金資助過劉備且個性好，劉備對佢好禮敬，畀佢嘅賞賜好多。

軼事
--

* 《搜神記》話佢曾經遇過火神，並受佢指點之後逃過大火。

屋企
--

### 兄弟姊妹

* 麋芳，麋竺細佬。
* 麋夫人，麋竺嗰妹，劉備夫人。

### 後世

* 麋威，麋竺個仔，官至虎賁中郎將，叻騎馬同射箭。
	+ 麋照，麋威個仔，官至虎騎監，叻騎馬同射箭。
		- 麋晃，麋照個仔。

評語
--

《三國志》評話：「**麋竺**、孫乾、簡雍、伊籍，皆雍容風議，見禮於世。」

曹操表**麋竺**：「泰山郡界廣遠，舊多輕悍，權時之宜，可分五縣為嬴郡，揀選清廉以為守將。偏將軍**麋竺**，素履忠貞，文武昭烈，請以**竺**領嬴郡太守，撫慰吏民。」

楊戲嘅《季漢輔臣贊》贊**麋子仲**：「安漢雍容，或婚或賓，見禮當時，是謂循臣。」

睇埋
--

* 《三國志·麋竺傳》
**請注意**：呢篇文章使用咗以統一碼(Unicode)顯示嘅萬國音標(IPA)嚟表示語音內容，如果你睇唔到萬國音標嘅話，請你參考一下Wikipedia:用統一碼顯示萬國音標。
喺語音學入面， **音長**（length或quantity）指嘅係一個音素喺發音入面維持嘅長度，係聲音嘅一種區別性特徵（英文：distinctive feature）。常見嘅有**長元音**同**長輔音**等。

好多語言冇區分音素嘅長度。喺有區分嘅語言入面，只有少數同時具有能夠區別語意嘅長元音同長輔音；其他大多都只有其中一種；有啲語言則係兩者互相影響。

對於音長嘅長度，好多語言都將佢分成「長」、「短」兩種。但係愛沙尼亞語同一啲薩米語方言就具有3種能夠區分語義唔同嘅音長，而且分別用喺輔音同元音嘅。有啲喺漢堡附近使用嘅低地德語變體、有啲莫澤法蘭克尼亞語（英文：Moselle Franconian）變體、同埋有啲利普里安語嘅變體亦都係噉。

嚴格嚟講，一組「長－短音」除咗長度之外，其他特徵應該都係相同嘅，如德語嘅*St**aa**t*—*St**a**dt*（/ʃtaːt/—/ʃtat/，國家－城市）。之不過，喺某啲語言入面，有一啲音素即使佢哋嘅長度唔同，而且元音高度同元音舌位亦都唔同，傳統上仍然會認為佢哋係長短音組合。例如英語嘅「長e／短i」：*f**ee**t*—*f**i**t*（/fiːt/—/fɪt/）；或者德語嘅「長e／短e」*B**ee**t*—*B**e**tt*（/beːt/—/bɛt/，花牀－牀）。另外，聲調輪廓可以增強長度，例如喺愛沙尼亞語度，其中過長嘅長度會伴隨住類似於音調應力標記嘅音調變化。

國際音標入面，長輔音與長元音都使用貌似冒號嘅長度符號（length sign，Unicode U+02D0 MODIFIER LETTER TRIANGULAR COLON）來標記，標記嘅位置係喺嗰個音素嘅後面。變音符號可以出現喺基本字母或長度符號嘅上下方，或者係兩者同時出現。例如，喺一啲唔將R讀做捲脷音嘅英語度，*party*一詞嘅/t/會被省略，淨係留底部份嘅呼氣聲。喺呢個例子入面，國際音標寫成[ˈpɑː̤ɪ]，其中代表呼氣聲嘅符號/◌̤/係寫喺長度符號嘅下方。 When both length and tone are moraic, a tone diacritic may appear twice, as in [sáː̀] (falling tone on a long vowel). A morpheme may be reduced to length plus nasalization, in which case a word might be transcribed [saː̃]. If the length is morphemic, the morphemes would be /ː̀/ and /ː̃/.

喺非線性嘅音位學中，長度嘅特徵通常唔會淨係睇特定聲音片段嘅特徵，而係由成個音節而定。

睇埋
--

* 長音素（英文：Chroneme）
* 超短音

參考資料
----

Clark John, Yallop Collin, Fletcher Janet (2007). *Introduction to Phonetics and Phonology*. Oxford: Blackwell. pp. (pp)51–52, 26–27, 32–33.

1. ↑  Stellmacher, 1973
2. ↑  Page 116 in Elmar Ternes: *Einführung in die Phonologie.* Wissenschaftliche Buchgesellschaft, Darmstadt, 1987, ISBN 3-534-09576-6
3. ↑  Heselwood (2013) *Phonetic transcription in theory and practice* p. 13.

Template:Suprasegmentals
**麋芳**，字**子方**，東海郡胊縣（家下江蘇連雲港）人。本隸屬陶謙，後來同阿哥麋竺投靠劉備，後來再投降吳。

一生
--

原本係徐州嘅彭城相，之後辭官同佢阿哥麋竺同劉備做嘢。劉備入荊之後升任南郡太守同駐守江陵，同關羽共事，不過兩人私情唔啱。麋芳曾經因為南郡郡治失火，兵器被焚燒，激嬲關羽，麋芳同公安太守士仁常日諗關羽輕視自己，孫權知後就同麋芳勾結，麋芳暗中同孫吳來往。

樊城之戰嗰陣，麋芳同士仁佢哋畀唔夠軍需，關羽話返來要罰佢哋，佢哋聽到好驚。關羽去樊城圍攻曹仁嗰陣，孫權趁呢嗰機會派呂蒙去荊州，派虞翻成功勸降士仁，攞咗公安，領士仁進攻南郡郡治，麋芳睇到士仁成咗吳將之後開城投降，成咗孫權嘅部將。

麋芳投降嗰陣，呂蒙因為簡單攞到江陵仲放鬆戒心，但係虞翻告畀呂蒙，江陵城中得麋芳同吳軍係一心嘅，其他人仲有疑嘅，呂蒙醒返咗，及時掌控城內重地，畀原本伏擊嘅人唔得搞好埋伏。

麋芳去東吳之後，有一次乘船同虞翻見面，前導人員怒要虞翻行開「避將軍船」，虞翻怒：「唔忠唔信嘅人點侍奉君主？害人哋失咗兩城嗰人得做將軍？」麋芳驚就唔答，閂門走開咗。又一次，虞翻要經過麋芳嘅營寨，結果營門閂咗唔畀虞翻通行，虞翻仲怒：「應該閂門嗰陣就開門、該開門嗰陣就閂門，咁做係得嘅？」麋芳聽講之後覺得好論息。

黃武二年（223年）六月，同賀齊去討伐叛吳投魏嘅晉宗。以後冇麋芳嘅記載。

藝術形象
----

喺《三國演義》係叫**糜**芳，同阿哥麋竺仕徐州牧陶謙，之後一齊投靠劉備。長坂坡之戰嗰陣受重傷，仲以為趙雲投曹，將呢事報畀劉備。劉備平咗益州後，任佢做南郡太守同關羽共事。之後同傅士仁飲酒畀軍糧失火激嬲關羽，以致傅士仁、麋芳驚關羽，之後呂蒙襲擊荊州城嗰陣投吳。夷陵之戰嗰陣，同傅士仁殺死吳將馬忠返來投蜀，劉備怒到叫關興除咗麋芳、傅士仁二人嘅身，麋芳、傅士仁跪地關羽祭靈前，佢哋畀劉備親手用刀殺死攞去祭拜關羽。

屋企
--

* 麋竺，麋芳阿哥，蜀漢官吏。
* 麋夫人，麋芳個妹。劉備落難嗰陣被麋竺嫁畀劉備。

評語
--

楊戲嘅《季漢輔臣贊》贊**麋芳**、士仁、郝普、潘濬：「古之奔臣，禮有來偪，怨興司官，不顧大德。靡有匡救，倍成奔北，自絕於人，作笑二國。」

註解
--

1. ↑  《三國志·呂蒙傳》註引《吳歷》：初，南郡城中失火，頗焚燒軍器。羽以責芳，芳內畏懼，權聞而誘之，芳潛相和。及蒙攻之，乃以牛酒出降。

參考
--

* 《三國志‧蜀書‧麋竺傳》
* 《三國志‧蜀書‧關羽傳》
* 《三國志‧蜀書‧楊戲傳》
* 《三國志‧吳書‧虞翻傳》
* 《三國志註》
**挪威的呻吟**（挪威文：**Få meg på, for faen**）係一套挪威青春片同笑片，2011年首映，係由 Olaug Nilssen 嘅原著同名小說改編成。 呢套獲得美國 Tribeca 電影節「最佳劇本」、同羅馬電影節「最佳處女導演作」幾項獎。

名
-

2013年喺香港上映，叫做「挪威的呻吟」係玩「挪威的森林」嘅食字，以原名譯成「激死，撻着我！」

古仔
--

喺挪威一個叫做史都希埋嘅超悶鎮仔，正值青春期嘅艾瑪（Alma，Helene Bergsholm 演），慾火焚身，又玩色情電話。成日發鹹濕白日夢，佢一直暗戀嘅同學仔亞發，喺派對，亞發似乎終於郁手，靜靜雞跟住艾瑪，調戲佢，向佢露𡳞；艾瑪好開心，返去話畀女同學知，亞發唔認，又有人妒忌、玩全校杯葛，艾瑪俾人笑發姣同埋俾同學孤立。返到屋企，阿媽發現大堆色情電話嘅帳單，鬧到艾瑪七彩，艾瑪離家出走到挪威首都奧斯陸，之後亞發認衰，大團圓結局。

評
-

《挪威的呻吟》「大膽以少女性幻想出發，性感得來抵死啜核」。

攷
-

1. ↑  "ADAPTING THE BOOK". turnmeondammit.com. 原著喺2012年7月8號歸檔. 喺6 July 2012搵到.
2. ↑  挪威的呻吟 - 以《挪威的呻吟》為例 論港人的性觀念
3. ↑  〈挪威的呻吟〉. 原著喺2007年4月21號歸檔. 喺2013年5月11號搵到.
座標: 45°51′57.9″N 126°36′39.4″E﻿ / ﻿45.866083°N 126.610944°E﻿ / 45.866083; 126.610944

中華人民共和國 > 黑龍江省 > 哈爾濱市 > 松北區 > **船口街道** 

**船口街道**（粵拼：syun4 hau2 gaai1 dou6）係中國黑龍江哈爾濱松北區嘅街道，位於哈爾濱市區北部，喺松花江北岸。轄區面積8.12平方公里，人口約三萬兩百人（2017年）。「船口」係當地地名，而佢隔籬嘅松浦個地名亦係同佢有關。

地理
--

條街道嘅東面係東方紅村，條界去到松浦大道，南面係松花江嘅北岸，西面係濱洲鐵路（除咗船廠社區），北面係中源大道。辦事處駐地喺松浦大道2221號。

史
-

船口呢個地名，來自清道光三十年（1850年），呢度有戶馬姓人氏擺渡，而得名**馬家船口**（maa5 gaa1 syun4 hau2）。哈爾濱江北最早有渡船，係乾隆四十二年（1777年），船主係個站丁，叫于得花，後來有個闖關東嘅姓馬嘅人接手渡口，經營成馬家船口，而馬家嘅人祖籍喺天津衞八里臺子莊；後來因爲關內饑荒，關內嘅馬姓族人投靠呢度，將船口嘅事業做大，後來馬家船口成爲哈爾濱江北最大嘅碼頭。後來因爲招墾，咁啱船口出咗事故，雖然未死人，亦碰觸船家禁忌，於是經營咗四代人後，馬家放棄經營船口，去放墾之地開荒，而家船口主人嘅後代住喺馬船達屯呢條村，村名係漢滿合璧地名，意思係「馬船長」。

喺之後，船口嘅繁榮帶來咗街區嘅形成，松浦鎮因呢個船口而立鎮，地名亦從船口來，意思係「松花江嘅津渡」。因此喺1919年12月15號黑龍江省長訓令，設馬家船口市政局，屬呼蘭縣；遞年1月31號改成松北市政局（因爲嫌馬家船口個名唔夠「雅」），1925年又改做松浦市政局。詳細歷史可睇《松浦街道》。

1956年3月，松浦區劃分下級政區，**船口街道**成立。1958年10月22號松浦區併入濱江區，11月濱江解散，後來呢笪地方入咗道外區。1979年11月道外區取消人民公社體制，設立船口街道。1985年6月松浦由鄉升爲鎮，同時船口併入到松浦。

自此呢笪地一直係松浦一部分。直到2017年3月，船口先至重新獨立，脫離松浦，攞走松浦嘅船口、廣信新城兩個社區，仲有太陽昇、東明、燈塔三條村。

政區
--

船口轄3個社區、3條村：

* 社區：觀江國際、船口、廣信新城
* 村：太陽昇、東明、燈塔

攷
-

1. ↑  〈船口街道辦事處〉. 《松北區政府》. 2017年3月11號. 原著喺2020年2月18號歸檔. 喺2020年2月18號搵到.
2. 1 2 3 4 5 6 7  〈船口街道辦事處〉. 《松北區政府》. 喺2018年9月14號搵到.`{{cite web}}`: CS1 maint: url-status (link)
3. 1 2 3  〈2017年統計用區劃代碼：船口街道〉. 《中華人民共和國國家統計局》. 喺2018年9月14號搵到.
4. ↑  〈2017年統計用區劃代碼：松北區〉. 《中華人民共和國國家統計局》. 喺2018年9月14號搵到.
5. 1 2  〈松浦街道〉. 行政區劃網. 2012年11月2號. 原著喺2017年8月19號歸檔. 喺2018年9月14號搵到.
6. 1 2 3  〈哈爾濱馬家船口的故事——那裏是曾經江北最大的泊船碼頭〉. 2017年4月11號. 原著喺2020年3月28號歸檔. 喺2018年9月14號搵到.
7. 1 2 3  〈哈爾濱市歷史沿革〉. 行政區劃網. 2014年5月16號. 原著喺2019年4月18號歸檔. 喺2018年9月14號搵到.
8. ↑  〈《哈爾濱市誌 政權》第二篇 地方行政機關 第二章 民國初期哈爾濱地區建置（1912～1933年） 第三節 馬家船口市政局、松北市政局、松浦市政管理處、松浦市政局（1920年1月～1933年7月）〉. 《哈爾濱地情網》. 原著喺2011年7月17號歸檔. 喺2018年9月14號搵到.
9. ↑  〈《道外區誌》第一篇 建置區劃 第一章 建置沿革 第三節 解放後的建置區劃〉. 哈爾濱地情網. 原著喺2016年4月14號歸檔. 喺2018年9月14號搵到.
10. ↑  〈《哈爾濱市誌 民政》第六篇 行政管理 第一章 行政區劃 第二節 區劃變更〉. 哈爾濱地情網. 喺2018年9月14號搵到.`{{cite web}}`: CS1 maint: url-status (link)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷松北區政區 |
| --- |
|  |
| 行政隸屬：中華人民共和國黑龍江省哈爾濱市 區府駐地：松北街道 |
|  |
| 街道 | 三電街道 | 太陽島街道 | 松浦街道 | 萬寶街道 | 松北街道 | 松安街道 | 松祥街道 | 船口街道 |
|  |
| 鎮 | 對青山鎮 | 樂業鎮 |
|  |
| 睇埋：黑龍江省鄉級以上政區一覽 |

 |
11...c4 之後嘅局面。白棋 b3 方格嘅主教被困。

**挪亞方舟陷阱**係指西班牙開局之後嘅一個陷阱，呢個名唔係指特定一個開局，而係泛指白棋主教被黑棋小兵困喺 b3 方格嘅陷阱。

討論
--

呢個名嘅由來已經唔清楚，有人話 a6、b5、c4 三隻小兵嘅排列好似一隻方舟，亦有人話呢個陷阱「好似挪亞方舟一樣咁舊」。

即使係大師級嘅棋手有時都會墮入呢個陷阱，其中一個例子就係 1929年布達佩斯比賽入面，Endre Steiner（白棋）對 José Capablanca（黑棋）：

 **1. e4 e5 2. Nf3 Nc6 3. Bb5 a6 4. Ba4 d6 5. d4**
白棋更好嘅選擇係 5.c3、5.Bxc6+或者 5.0-0.

**5... b5 6. Bb3 Nxd4 7. Nxd4 exd4 8. Qxd4??**
Alexander Alekhine 喺紐約1924年嘅比賽書入面推介過呢一步，作爲白方和棋嘅選擇，但係其實呢一步係會令白方輸物質優勢，白方更好嘅選擇係 8.Bd5 或者 8.c3 嘗試棄兵。

**8... c5 9. Qd5 Be6 10. Qc6+ Bd7 11. Qd5 c4** （睇右圖）
白棋主教冇得走，捉到第32步白棋投咗降。

### 西西里防禦

4.Ba4?? b5 5.Bb3 c4

西西里防禦嘅後續都有機會出現呢種陷阱：

 **1. e4 c5 2. Nf3 Nc6 3. Bb5**
Rossolimo變種.

 **3... a6 4. Ba4??**
呢一步必須要行 4.Bxc6，如果唔係……

 **4... b5 5. Bb3 c4** （睇圖）
主教咁就被人困死咗啦。

攷
-

1. ↑  Hooper, David; Whyld, Kenneth (1996) [First pub. 1992]. "Noah's Ark Trap". *The Oxford Companion to Chess* (第2版). Oxford University Press. p. 274. ISBN 0-19-280049-3.
2. ↑  "Steiner vs. Capablanca, Budapest 1929". *Chessgames.com*.
**挪芭雲·勒芝華根**（泰文：นพวรรณ เลิศชีวกานต์，1991年11月18號—）係泰國嘅網球手，響清邁出世。綽號Nok（泰文解做雀）。

屋企
--

* 阿爸Pramuen
* 阿媽Yaowapa

球員生涯
----

勒芝華根係右手揸拍。4歲開始阿爸就帶渠去打網球。渠嘅偶像係費達拿同埋莎莉絲。

2005年代表泰國參加聯合會盃比賽，第二年又有參加亞運會比賽。

2008年6月，勒芝華根參加溫布頓少女組比賽，一路過關斬將殺入決賽，雖然決賽輸畀佔盡天時、地利、人和嘅東道主選手羅拉羅布森攞亞軍（比分為：1-2），不過依然創造亞洲少年女子網球選手響嗰項賽事嘅最好成績紀錄，同埋得到一萬二千英鎊嘅獎金。

2009年7月渠轉打職業賽。

勒芝華根家下嘅教練係Chuck Kriese。

威水史
---

* 單打最高排名：149（2011年9月26號）
* 雙打最高排名：97（2011年8月15號）

### 榮譽

#### 冠軍

* Asian Closed Junior Tennis Championships（2008年）
* 19th Mitsubishi-Lancer International Juniors Championships（2008年）
* 11th Sarawak Chief Minister's Cup ITF Junior Tennis Championships（2008年）
* Asia/Oceania Closed Championships（2007年）
* TrueVisions Thailand Open（2007年）

#### 亞軍

* 溫布頓網球公開賽—— 女子少年組

攷
-

拎
-

* "WTA | Players | Info | Noppawan Lertcheewakarn" (英文).
* "ITF Tennis - Pro Circuit - Player Profile - LERTCHEEWAKARN, Noppawan (THA)" (英文).
* "Noppawan Lertcheewakarn - Tennis Explorer" (英文).
新橋
舊橋
**餘部橋梁**，日本一橋，行火車，歸入火車橋一類，一九一二年啟用，喺兵庫縣美方郡香美町香住區餘部。原為鐵橋，二〇一〇年改建石屎橋。舊橋大部份已拆，留有西端部份留做空之驛。條橋為西日本旅客鐵道一部份，歸山陰本線。橋底有長谷川同國道一百七十八號。

由於戰後一度廢除部份唐字，餘化為余，故此亦寫做**余部橋梁**。之不過戰後橋頭開咗新站，為咗唔撞名，寫成餘部驛，用返原字。橋有新有舊，史上有好多叫法，如鐵橋，如高架橋，如陸橋等。梁字為樑本字，日本戰後一度廢除，故此曾改用平假名。

原本鐵橋話就話做得觀光建設，之不過話要拆先引來大量遊客。

鐵橋來自明治時期，當時同俄國打仗，亦即日俄戰爭。山陰即山北面，南面日光有山遮住叫陰，日本來講，中部對住日本海嗰邊。橫渡日本海，另一邊就到俄國。鐵道院想打通依邊鐵路。鐵橋就屬依一環。由於唔想起長橋，亦唔想起長隧道，決定餘部起鐵橋。鐵橋技術由美國引入，故此有啲美國風格。起好多座鐵架，承擔上面鐵路。一九〇九年起橋時，法令唔用得無技術大清勞工，然而同朝鮮簽約，起用咗唔少朝鮮勞工。

不過鐵架要承受海風，風中水份鹽份，會侵蝕鋼鐵。外面要油油防鏽。第二次世界大戰，唔夠料油，侵蝕加劇。戰後逐步換過晒啲鋼材，換造工字鐵，防鏽油都用啲勁。四五年就油一次。不過長年保養亦所費不菲，會落喺地方之上。

一九八六年，有單嚴重意外，有班車唔理大風照過，跌咗落橋，責冧間廠，同部份住宅。話就無搭客，不過車上人員同下面廠房就有死。事後建碑安慰死者。件事令風速要求更嚴格，周不時停駛。

事實上橋附近一向有唔好經歷，一來好嘈，二來周不時跌有嘢落來，行車零件沙石雨雪之類固然有，車上廁所跌屎尿落來又有，風吹爆火車玻璃都有，甚至有人跳橋自殺。

保養、交通同安全等因素，就促成換新石屎橋。新橋東端有個屈曲位，新舊交替痕迹。舊橋仍然運行時，新橋喺側邊起。換用新橋就要屈一屈。

攷
-

1. ↑  余部鉄橋利活用検討会第1回会議資料 pp.3 - 4
2. ↑  『余部鉄橋物語』p.83

座標: 35°38′59″N 134°33′36″E﻿ / ﻿35.64965°N 134.5601°E﻿ / 35.64965; 134.5601
**誠齋衞公祠**（粵拼：sing4 zaai1 wai6 gung1 ci4）
，堂號**燕寧**（jin3 ning4），喺廣州市海珠區瀝滘環秀坊四巷1號，係清朝嘉慶年間嘅建築，坐北向南，三間两進，磚木石結構。呢間祠堂做過瀝滘第五、六、十三、十四經濟合作社同社區活動中心。

建築
--

**頭一沓**面闊三間10.10米，進深6米。硬山頂，博古脊，碌灰筒瓦，瓦當剪邊，木雕花封檐板，青磚花崗石腳牆。明間前牆向內凹做門廊，石門額陰刻「誠齋衞公祠」。前邊有抱鼓石。家下頭一沓入邊間隔變咗唔少，連出邊都貼埋黃色瓷磚。

頭一沓同第二沓之間嘅**天井**4.71米。

**第二沓**面闊三間10.25米，進深三間9.75米，牆厚0.43米。屋頂形式同頭一沓咁上下。前檐柱係花崗石方柱，截面0.30米×0.30米。金柱係圓木柱，周長1.2米，有柱櫍同石柱礎。

攷
-

* 《瀝滘衞氏族譜》
* 《廣州市文物普查彙編·海珠區卷》
* 《海珠古祠堂》

| * 睇
* 傾
* 改
廣州瀝滘祠堂群 |
| --- |
| 衞氏 | 

|  |  |
| --- | --- |
| 尚存 | 大宗祠 · 明湮祠 · 永思祠 · 大夫祠 · 心和祠 · 志宇祠 · 石崖祠 · 義所祠 · 崌崍祠 · 誠齋祠 · 麗溟祠 ·  芝喦祠 |
| 無咗 | 敦睦祠 · 玉溪祠 · 西樵祠 · 存著祠 · 怡穀祠 · 承德祠 · 東漁祠 · 孔材祠 · 肖軒祠 · 敬梅祠 · 南波祠 · 曉川祠 · 豪石祠 · 世泌祠 · 廣居祠 · 石室祠 · 鳳伍祠 · 可翁祠 · 海翁祠 |

 |
| 羅氏 | 

|  |  |
| --- | --- |
| 無咗 | 榮恩祠 · 玉波祠 |

 |
**第3屆尼泊爾總統選舉**響2018年3月13號舉行。

背景
--

2015年，尼泊爾國會選出執政黨嘅尼泊爾共產黨副黨魁班達里做第一位女總統，雖然總統係虛位元首，而有實權嘅總理一職，就由共產黨（聯合馬列）領袖奧利出任，但係響重男輕女嘅尼泊爾有象徵性意義。

候選人
---

### 班達里

五十六歲，曾經做過國防部長，係尼泊爾過去死咗嘅共產黨領導人嘅女婆，做總統之前係做共產黨現任副黨魁。佢求學嗰陣就投身政治運動，結婚之後一度放棄從政，但係1993年老公響一場離奇車禍度死咗，班達里重返政壇，逐漸成為尼泊爾政壇嘅左翼領袖。今次亦再度代表共產黨（聯合馬列）同共產黨（毛派）組成嘅左派聯盟出戰爭取連任。

結果
--

由於共產黨（聯合馬列）同共產黨（毛派）組成嘅左派聯盟響國會有優勢，所以班達里以壓倒性差唔多四萬幾票成功連任。

後續
--

班達里將會響14號向最高法院大法官宣誓就職。

攷
-

1. 1 2 3 4 5  （繁體中文）國會優勢KO對手 尼泊爾首位女總統連任成功，新頭殼傳媒，響2018年3月14號搵到。

| * 睇
* 傾
* 改
尼泊爾 尼泊爾選舉 |
| --- |
| 制憲會議 | 
* 第1屆（2008年）
* 第2屆（2013年）

 |
| 國會選舉 | 

|  |  |
| --- | --- |
| 馬拉王朝 | 
* 第1屆（1959年）

 |
| 尼泊爾王國 | 
* 第1屆（1971年）
* 第2屆（1981年）
* 第3屆（1986年）
* 第4屆（1991年）
* 第5屆（1994年）
* 第6屆（1999年）

 |
| 
* 第1屆（2017年）

 |

 |
| 地方選舉 | 

|  |  |
| --- | --- |
| 尼泊爾王國 | 
* 第1屆（1992年）
* 第2屆（1997年）
* 第3屆（2006年）

 |
| 
* 第1屆（2017年）

 |

 |
| 公投 | 
* 1980年

 |